Το κρας τεστ της HSBC στο σχέδιο Ηρακλής | Sportlike.gr\nAdmin2 October 11, 2019\nΚρας τεστ του Ηρακλή έναντι μιας απλής τιτλοποίησης και έναντι της διατήρησης των υφιστάμενων σχεδίων των ελληνικών τραπεζών για την αντιμετώπιση των κόκκινων δανείων κάνει η HSBC σε ανάλυσή της.\nΌπως εξηγεί, ο βαθμιαίος αντίκτυπος έναντι μιας απλής τιτλοποίησης είναι εύκολο να εξηγηθεί. Οι τράπεζες κερδίζουν κεφάλαια (25 μονάδες βάσης κατά την εκτίμηση του οίκου) και χάνουν κερδοφορία [60 μονάδες βάσης χαμηλότερη απόδοση ενσώματων ιδίων κεφαλαίων (ROTE) κατά την HSBC].\nΤο κεφαλαιακό κέρδος, ωστόσο, μπορεί να είναι καθοριστικό στη διευκόλυνση της συναλλαγής. Η εγγύηση της κυβέρνησης μπορεί επίσης να βελτιώσει την τιμολόγηση πέρα απ’ όσο υπολογίζει η τράπεζα. Συνολικά εκτιμά ότι ο Ηρακλής είναι οικονομικά βιώσιμος καθώς τα οφέλη έναντι του κόστους, αν συγκριθεί με μια απλή τιτλοποίηση, υπερκαλύπτουν τα αρνητικά στοιχεία.\nΔείτε επίσης: BofA: Ποια ρίσκα βλέπουν τώρα στις αγορές οι επενδυτές\nΠιο περίπλοκη είναι η «άσκηση» αν γίνει η σύγκριση με βάση τα υφιστάμενα σχέδια. Τα NPEs θα πέσουν κατά 36%, επιταχύνοντας τη μείωση των «κόκκινων» δανείων κατά 1,5 χρόνο έναντι του βασικού σεναρίου της HSBC. Τα κέρδη θα αυξηθούν κατά 15%, με τον ROTE στο 5,5%, έναντι βασικού σεναρίου για 3,8% το 2020. Το κεφαλαιακό χτύπημα από τη συναλλαγή θα οδηγούσε σε απώλεια κατά 230 μονάδες βάσης, κάτι που κάνει τις τράπεζες 29% ακριβότερες σε όρους τιμής προς ενσώματη λογιστική αξία (PTBV).\nΕίναι σημαντικό να σημειωθεί, γράφει η HSBC, ότι συντασσόμαστε με τη μειονότητα και πιστεύουμε ότι οι τράπεζες μπορούν να ολοκληρώσουν επιτυχημένα τα σχέδιά τους για τη μείωση των κόκκινων δανείων. Ο Ηρακλής θα βοηθήσει να διασκεδαστούν κάποιες από τις αμφιβολίες της πλειοψηφίας. Ως αποτέλεσμα, τονίζει, πιστεύουμε ότι θα είναι θετικό για την αντίληψη που έχει η αγορά για τις ελληνικές τράπεζες.\nΔείτε επίσης: Τα σενάρια για τις τιμές σε ενέργεια, τρόφιμα και μέταλλα\nΣε ό,τι αφορά τις μετοχές, η HSBC προτιμά την Alpha Bank.\nPREVIOUS POST Previous post: JP Morgan: Το κλειδί για να πετύχει ο Ηρακλής\nNEXT POST Next post: Espresso Girl: Δήμητρα Νταμπίκη


Ζιμπάμπουε: Μπαμπουίνοι δείπνησαν με… οπτικές ίνες ραδιοφωνικού σταθμού - Newsbomb - Ειδησεις\nΚΟΣΜΟΣ 01/10/2015 23:14\nΛογοκρισία σε ένα ραδιοφωνικό σταθμό στη νότια Ζιμπάμπουε… επέβαλε μια αγέλη μπαμπουίνων, μασουλώντας τα καλώδια οπτικών ινών του αναμεταδότη του!\nΣύμφωνα με την εφημερίδα Chronicle, ο διευθυντής του ραδιοφωνικού σταθμού YA FM, Μουνιαράτζι Χουενγκουέρε διαπίστωσε ότι υπήρχε πρόβλημα όταν το ραδιόφωνό του σίγησε αιφνιδίως το πρωί της Τετάρτης.\n«Έχουμε ένα ραδιόφωνο μέσα στο στούντιο και σταμάτησε να μεταδίδει. Στην αρχή νομίζαμε ότι είχαμε διακοπή ηλεκτρικού ρεύματος», εξήγησε, καθώς η Ζιμπάμπουε αντιμετωπίζει σοβαρή ενεργειακή κρίση τους τελευταίους μήνες. «Όμως μετά αντιληφθήκαμε ότι τα φώτα δεν είχαν σβήσει», πρόσθεσε…\n«Επικοινωνήσαμε με την τεχνική υπηρεσία της Tel-One (σ.σ. της ημικρατικής εταιρείας τηλεπικοινωνιών) που ανακάλυψαν ότι ο αναμεταδότης μας, ο οποίος βρίσκεται σε μια ορεινή περιοχή, είχε δεχτεί επίθεση από μπαμπουίνους. Μου είπαν ότι ήταν τουλάχιστον πέντε και είχαν μασήσει τα καλώδια», αφηγήθηκε.\nΣημειώνεται, τέλος, ότι το πρόγραμμα του YA FM, ενός σταθμού που εξέπεμψε για πρώτη φορά το προηγούμενο Σαββατοκύριακο, διακόπηκε για μία ώρα. Σύμφωνα μάλιστα με τον Χουενγκουέρε, το γεύμα των μπαμπουίνων στοίχισε στον σταθμό 1.200 δολάρια ΗΠΑ, όσα θα έβγαζε δηλαδή από τις διαφημίσεις που ήταν προγραμματισμένο να μεταδοθούν.\nΚαταγγελία Νετανιάχου: H Χεζμπολάχ έχει τρομοκρατικό πυρήνα και στην Κύπρο (video)


ΥΠΟΛΟΙΠΑ ΑΘΛΗΜΑΤΑ - ΑΡΣΗ ΒΑΡΩΝ στο Lateam.gr\nThis is a discussion on ΑΡΣΗ ΒΑΡΩΝ within the ΥΠΟΛΟΙΠΑ ΑΘΛΗΜΑΤΑ forums, part of the ΑΡΧΕΙΟ ΠΡΟΗΓΟΥΜΕΝΩΝ ΕΤΩΝ category; Εντυπωσίασε η Τόκα Η Ολυμπία Τόκα πραγματοποίησε την καλύτερη εμφάνιση από Ελληνικής πλευράς, στη προχθεσινή δεύτερη μέρα του Ευρωπαϊκού πρωταθλήματος ...\n20-04-2007, 15:34: #11\nΕντυπωσίασε η Τόκα\nΗ Ολυμπία Τόκα πραγματοποίησε την καλύτερη εμφάνιση από Ελληνικής πλευράς, στη προχθεσινή δεύτερη μέρα του Ευρωπαϊκού πρωταθλήματος άρσης βαρών ανδρών και γυναικών που γίνεται στη Γαλλία και δη στο Στρασβούργο. Η πρωταθλήτρια των 63κ. πήρε την πέμπτη θέση στο σύνολο των 63κ. με 205κ., σηκώνοντας επιμέρους 92κ. στο αρασέ (Πέμπτη) και 113κ. στο ζετέ (όγδοη) και όπως δήλωσε λίγο μετά την προσπάθεια της: «Όλα πήγαν καλά. Θα μπορούσα να κάνω λίγα παραπάνω κιλά στο ζετέ, όμως δεν είμαι αχάριστη».\nΚατά τα άλλα η Χαρίκλεια Καστρίτση έμεινε δέκατη στο σύνολο των 58κ. με 188κ. (έκανε 84κ. στο αρασέ, όπου ήταν ένατη και 104κ. στο ζετέ, που κατετάγη δέκατη), ενώ ο Χάρης Χατζίδης έμεινε μακριά από τον καλό του εαυτό, αφού ήταν 17ος στο σύνολο των 62κ. με 255κ., έχοντας 110κ. στο αρασέ και 145κ. στο ζετέ, ενώ η ’ννα Αθανασιάδου στάθηκε άτυχη, καθώς είχε τρεις άκυρες προσπάθειες στα 90κ. του αρασέ των 58κ. και εγκατέλειψε την προσπάθεια της στο ζετέ, λόγω ενοχλήσεων στη μέση. Σήμερα τέλος αγωνίζονται οι Βλαδίμηρος Λαζαρίδης και Ελένη Κουρτελίδου στα 69κ.\n20-05-2008, 19:52: #12\nΠοινική δίωξη σε βαθμό πλημμελήματος\nΠοινική δίωξη σε βαθμό πλημμελήματος άσκησε ο Εισαγγελέας Πρωτοδικών κ. Ανδρέας Καραφλός, κατά 25 προσώπων που εμπλέκονται στην υπόθεση του ντόπινγκ στην εθνική ομάδα άρσης βαρών.\nΜετά το πέρας της έρευνας που διενήργησε ο Εισαγγελέας, ο οποίος σήμερα έλαβε την τελευταία κατάθεση με την ιδιότητα του υπόπτου από τον προπονητή της ομάδας κ. Χρήστο Ιακώβου, προχώρησε στην άσκηση ποινικής δίωξης για εννέα πλημμελήματα, από τα οποία τα πέντε αφορούν τον κ. Ιακώβου.\nΗ δίωξη του κ. Καραφλού αφορά τα εξής αδικήματα και τα εξής πρόσωπα:\n2. Χρησιμοποίηση από κοινού ,από αθλητή, απαγορευμένης ουσίας. Αφορά τους αθλητές της ομάδας.\n6. Διεκπεραίωση, μεταφορά, διακίνηση, κατοχή απαγορευμένων ουσιών, που αφορά τον προπονητή κ. Σεραφείμ Γραμματικόπουλο, ο οποίος, σύμφωνα με τα στοιχεία της δικογραφίας, παρέλαβε την τελευταία παραγγελία και την παρέδωσε στον φαρμακοποιό.\nΟι συνολικές ποινές φυλάκισης που προβλέπονται για τα αδικήματα αυτά, φθάνουν τα 10 έτη, ενώ προβλέπονται και υψηλότατα χρηματικά πρόστιμα.\nΗ άρση βαρών κάνει καλό στους πάσχοντες από ρευματοειδή αρθρίτιδα LATEAM RSS NEWS 0 12-08-2010 10:26:\nΑΡΣΗ ΒΑΡΩΝ - Επίσκεψη.... αγάπης από την Ομοσπονδία ilias ΕΝΗΜΕΡΩΣΗ ΓΙΑ ΤΑ ΥΠΟΛΟΙΠΑ ΣΠΟΡ 0 29-12-2008 18:50:\nπολλά βαρέα βαρών πολιτικά γεγονότα Κων/νος ΕΛΛΑΔΑ 0 30-03-2008 19:40:\nCore2 Duo... βαρέων βαρών! cRc ΤΕΧΝΟΛΟΓΙΚΑ ΝΕΑ-GADGETS 0 21-10-2006 18:05:


Βοριδης: Δεν λεγαμε για ακυρωση των Πρεσπων\nΔημοσιεύθηκε από sofokleousin την 21-07-2019, 16:46\nΟ κ. Βορίδης, αφού ανέφερε πως η ΝΔ ό,τι έλεγε προεκλογικά λέει και σήμερα, απευθύνθηκε στον Κυριάκο Βελόπουλο λέγοντας πως το κόμμα του, που ζητούσε την ακύρωση της Συμφωνίας έλαβε 3% στις εκλογές, η θέση της ΝΔ είναι αυτή που κρίθηκε και εγκρίθηκε από τον ελληνικό λαό. «Λέγαμε ότι η ακύρωση-έτσι όπως μας έχουν παγιδεύσει από αυτή την κάκιστη συμφωνία- θα οδηγήσει σε ακόμη χειρότερα και δυσμενέστερα αποτελέσματα. Και λέμε ότι θα προσπαθήσουμε να απαμβλύνουμε τις συνέπειες της Συμφωνίας. Στα όρια των δυνατοτήτων μας, συνδέοντας δηλαδή την ευρωπαϊκή τους πορεία με την ...\nTags βοριδης λεγαμε ακυρωση πρεσπων συμφωνια\nΒορίδης: Δεν λέγαμε για ακύρωση των Πρεσπών «Η θέση της ΝΔ για τη Συμφωνία των Πρεσπών είναι ξεκάθαρη και συνεπής από την αρχή μέχρι το τέλος. _


ΜΥΚΟΝΟΣ Φορτηγό πλοίο προσάραξε κοντά στη Μύκονο Εμφάνισε μικρή εισροή υδάτων | ΛΙΜΕΝΙΚΑ ΝΕΑ\nΜΥΚΟΝΟΣ Φορτηγό πλοίο προσάραξε κοντά στη Μύκονο Εμφάνισε μικρή εισροή υδάτων\nΑπό χθες βράδυ έχει προσαράξει φορτηγό πλοίο που μεταφέρει αλεύρι κοντά στη νησίδα Τραγονήσι της Μυκόνου.\nΠρόκειται για το πλοίο «LITTLE SEYMA» με σημαία Παναμά και 12 αλλοδαπούς πλήρωμα.\nΣύμφωνα με τις πρώτες πληροφορίες, το πλοίο, που μεταφέρει 2.700 τόνους αλεύρι και είχε αναχωρήσει από λιμάνι της Ρωσίας με προορισμό την Αμμόχωστο, εμφάνισε μικρή εισροή υδάτων στο μηχανοστάσιό του. Λόγω των ισχυρών ανέμων που πνέουν στη θαλάσσια περιοχή, δεν μπόρεσε να προσεγγίσει πλοίο ανοιχτής θαλάσσης του λιμενικού σώματος και ρυμουλκό.\nΩστόσο στο «LITTLE SEYMA» κατάφερε να φθάσει φρεγάτα του πολεμικού ναυτικού ενώ τα μέλη του πληρώματος, 9 Ουκρανοί και 3 υπήκοοι Αζερμπαϊτζάν, που είναι εκτός κινδύνου έχουν επιβιβαστεί προληπτικά σε διασωστικό σκάφος του πλοίου τους.


Με αφορμή το Δ1 του 2011 – Υλικό Φυσικής – Χημείας\nΜε αφορμή το Δ1 του 2011\n03/02/2013 30/08/2019 - από Νίκος Ανδρεάδης - 4 σχόλια.\nΔημοσιεύτηκε από τον/την Νίκος Ανδρεάδης στις 19 Φεβρουάριος 2013 και ώρα 22:30\nΕπειδή για τους μαθητές το ερώτημα “να αποδείξετε ότι το σύστημα ισορροπεί” είναι δύσκολο, βασιζόμενος στο Δ1 του 2011 ανεβάζω αυτό το αρχείο όπου περιγράφω διάφορους τρόπους απόδειξης.\nΣτα γραπτά των μαθητών υπήρχε η πρώτη λύση που χαρακτηρίζω ως προβληματική. Φυσικά οι μαθητές έλαβαν όλα τα μόρια. Αν κάνω λάθος ευχαρίστως να διορθώσω το κείμενο.\nΓια τη δεύτερη λύση (με το Στεξ=0) που χαρακτηρίζω προβλήματική δεν νομίζω ότι υπάρχει αντίρρηση.\nΤο αρχείο σε word 2003, σε pdf και σε word 2007 για τους μοντέρνους 🙂\nΕδώ ένα αρχείο ppt με τα σχήματα της άσκησης σε επεξεργάσιμη μορφή για όποιον επιθυμεί να κάνει τροποποιήσεις.\nΜε ετικέτα8.2. Άρθρα Φυσικής8.4. Θεωρίαf-εξετάσεις\nΠροηγούμενο άρθρο Πλήθος Τροχιακών Υποστιβάδας ( Επαν. Πανελ . 2010 – Θ2/Β2.γ )\nΕπόμενο άρθρο Δυο ασκήσεις Φυσικής Α΄ Λυκείου\nΣχόλιο από τον/την Διονύσης Μητρόπουλος στις 20 Φεβρουάριος 2013 στις 4:29\nΒλέπω αναδρομή στο παρελθόν … και καλά κάνεις 🙂\nΤα είχαμε συζητήσει βέβαια και τότε, αλλά μια και το επαναφέρεις, να υπενθυμίσω κι εγώ ότι το ερώτημα όπως είχε τεθεί στις εξετάσεις ήταν:\n«Δ1. Αποδείξτε ότι το σύστημα ισορροπεί με τη ράβδο στην οριζόντια θέση.»\nΣτη μορφή αυτή, αν θέλουμε να τηρήσουμε την πρέπουσα σοβαρότητα, και αν το Μ είναι κρεμασμένο με νήμα από το σημείο Β, τότε το πρόβλημα δεν έχει λύση!\nΔεν μπορούμε δηλαδή να αποδείξουμε “ότι το σύστημα ισορροπεί με τη ράβδο στην οριζόντια θέση”, διότι το σύστημα (μπορεί να) ισορροπεί σε οποιαδήποτε θέση και όχι μόνο στην οριζόντια.\nΗ ορθή λύση στο Δ1 έτσι όπως ήταν διατυπωμένο θα ήταν:\nα) Να θεωρήσουμε τυχαία θέση της ράβδου, που να σχηματίζει π.χ. γωνία θ με την οριζόντια.\nβ) Να εκφράσουμε τη συνισταμένη των ροπών ως προς Ο σε συνάρτηση με τη γωνία θ: Στ=f(θ).\nγ) Από τη σχέση αυτή να προκύπτει ότι για θ=0 είναι Στ=0, ενώ για οποιαδήποτε άλλη τιμή της θ να προκύπτει ροπή που να τείνει να στρέψει τη ράβδο προς την οριζόντια θέση.\nΣτη συγκεκριμένη περίπτωση όμως η Στ ήταν μηδενική για οποιαδήποτε τιμή της θ, επομένως το Δ1 δεν είχε λύση.\nΣτην ανάρτησή σου έχεις τροποποιήσει το ερώτημα αυτό σε:\n«Αν τα σώματα του συστήματος αφεθούν ελεύθερα από την ηρεμία με το σωλήνα στην οριζόντια θέση και το νήμα κατακόρυφο όπως στο σχήμα, να αποδείξετε ότι θα εξακολουθήσουν να ισορροπούν»,\nτο οποίο έχει βέβαια λύση 🙂\n(Είναι όμως διαφορετικό από αυτό που ζητούσαν στο Δ1)\nΦυσικά έχεις κάνει εξαιρετική ανάλυση!\nΗ λύση που θα περίμενα από τα παιδιά σαν πιό “ορθόδοξη” αν το ερώτημα είχε τεθεί σ’ αυτή τη μορφή, είναι αυτή που παρουσιάζεις τελευταία:\nΕφόσον το σύστημα “αφήνεται από την ηρεμία στην οριζόντια θέση”, δεν γνωρίζουμε αν θα κινηθεί, οπότε αρκεί να δείξουμε ότι στη θέση αυτή έχει μηδενική επιτάχυνση.\nΣχόλιο από τον/την Κυριακόπουλος Γιάννης στις 20 Φεβρουάριος 2013 στις 12:50\nΤελικά το αντίστροφο έχει προβλήματα. Ακόμα και σε θέμα του τύπου δείξε ότι ισορροπεί η μηχανή Atwood μόνο με κάποια από τις ιδέες που παρουσιάζεις δίνεται απόδειξη. Τα νήματα τελικά είναι το προβληματικό σημείο;\nΟι ράβδοι δημιουργούν ένα ενιαίο στερεό αλλά τα νήματα;\nΣε δυο λεία κεκλιμένα επίπεδα δύο σώματα δεμένα και τροχαλία. Δείξε ότι ισορροπούν αν οι μάζες είναι αντιστρόφως ανάλογες των ημιτόνων. Πάλι πρόβλημα.\nΣχόλιο από τον/την ΓΙΑΝΝΗΣ ΔΟΓΡΑΜΑΤΖΑΚΗΣ στις 20 Φεβρουάριος 2013 στις 13:43\nNίκο Καλησπέρα …πολύ καλή εργασία.\nΌμορφος προβληματισμός . Πολύ καλή αναλυτική παρουσίαση.\nΧαίρομαι τις εργασίες που αποτυπώνεται ο προσωπικός προβληματισμός και η φυσική σκέψη του Συναδέλφου.\nΣχόλιο από τον/την Διονύσης Μητρόπουλος στις 20 Φεβρουάριος 2013 στις 14:38\nΓιάννη νομίζω ότι το πρόβλημα στην περίπτωση της αδιάφορης ισορροπίας είναι οι αρχικές συνθήκες.\nΕξαρτάται δηλαδή από τη διατύπωση του ερωτήματος.\nΣτο παράδειγμα που δίνεις π.χ. πρέπει να δηλώσεις ότι: «αν όλα τα σώματα είναι αρχικά ακίνητα και το νήμα τεντωμένο, να δείξετε ότι μόλις αφεθούν ελεύθερα …».\nΤα σώματα θα παραμείνουν ακίνητα μόνο αν προκύψει στο καθένα μηδενική επιτάχυνση.\nΑπό Νεύτωνα, 3 εξισώσεις με αγνώστους τις Τ1, Τ2 και την κοινή α του κάθε σώματος (αφού αγων=α/R). Από εκεί προκύπτει ότι αν m1∙ημφ1=m2∙ημφ2 τότε α=0, αλλιώς α≠0.\nΚι ο Νίκος στη διατύπωσή του το ίδιο κάνει: «Αν αφεθούν ελεύθερα από την ηρεμία με το σωλήνα στην οριζόντια θέση και το νήμα κατακόρυφο …»\nΕίναι εμφανές ότι χωρίς το κρεμασμένο βάρος στο Β η ράβδος θα στρεφόταν ανάποδα από το ρολόι. Επομένως το νήμα παραμένει τεντωμένο και υπάρχει ο κινηματικός περιορισμός αγων=α/d. Αν προκύψει λοιπόν ότι α=0 τότε το σύστημα παραμένει ακίνητο.\nΟ τρόπος όμως πού ήταν διατυπωμένο το ερώτημα Δ1 στις πανελλαδικές παρέπεμπε σε τελείως διαφορετική κατάσταση. Η διατύπωση:\n«Αποδείξτε ότι το σύστημα ισορροπεί με τη ράβδο στην οριζόντια θέση»,\nυπονοεί «αποδείξτε ότι υπάρχει θέση ευσταθούς ισορροπίας», ότι το σύστημα ισορροπεί δηλαδή μόνο στην οριζόντια θέση κι όχι σε κάποια άλλη, ότι μόνο σ’ αυτή ισχύουν οι συνθήκες ισορροπίας, κάτι που βέβαια δεν συμβαίνει.\nΠαρόμοιας … φιλοσοφίας ερώτημα θα ήταν π.χ. να ζητηθεί:\n«Αποδείξτε ότι το βιβλίο ισορροπεί στο κέντρο του τραπεζιού!»\nΔηλαδή αν το αφήσουμε ελεύθερο στην άκρη, αυτό θα … πάει τελικά να σταθεί στο κέντρο;\nΣχόλιο από τον/την Κυριακόπουλος Γιάννης στις 20 Φεβρουάριος 2013 στις 14:58\nΔιονύση εννοώ ότι το αφήνεις αρχικά ακίνητο αλλά το έγραψα βιαστικά.\nΑκόμα και τότε πως θα βολέψουμε τις τάσεις των νημάτων χωρίς “κόλπα”;\nΙσορροπεί => τάση ίση κατά μέτρο με το βάρος.\nΌταν όμως έχουμε δύο σώματα δεμένα με νήμα;\nΠρέπει να ειπωθεί ότι …. άρα η επιτάχυνση είναι μηδέν οπότε …. σταθερή ταχύτητα και αν αρχικά … τότε ισορροπεί.\nΟρισμένα πράγματα είναι απλά και κατανοητά αλλά η τυπική τους απόδειξη …\nΣου δίνω μάζες και αποστάσεις. Καταλαβαίνει οιοσδήποτε την φορά περιστροφής αλλά η εξήγηση;\nΗ διπλή τροχαλία δεν δέχεται τα βάρη αλλά τις Τ. Χωρίς στροφορμή συστήματος ή άλλο κόλπο πως το εξηγείς;\nΚάτι παρόμοιο έχουμε και στην δουλειά του Νίκου όπου το σύστημα δεν είναι στερεό.\nΣχόλιο από τον/την Κυριακόπουλος Γιάννης στις 20 Φεβρουάριος 2013 στις 15:01\nΘυμάμαι τη δική σου δουλειά και το Δ1. Μπορεί η ισορροπία να είναι σε οιαδήποτε θέση οπότε το “αποδείξατε ότι ισορροπεί σε οριζόντια θέση” είναι άτοπο μια και εκλαμβάνεται ως “ισορροπεί μόνο σε οριζόντια θέση.\nΣχόλιο από τον/την Νίκος Ανδρεάδης στις 20 Φεβρουάριος 2013 στις 15:11\nΕυχαριστώ τους συναδέλφους για τα θετικά σχόλια.\nΟ προβληματισμός μου είναι αν σε ερώτημα του τύπου “αποδείξτε ότι το σύστημα ισορροπεί” μπορούμε να λέμε “έστω ότι το σύστημα ισορροπεί” και στη συνέχεια με βάση το “έστω” να υπολογίζουμε μέτρα δυνάμεων και αν στο τέλος βρούμε κάτι που ισχύει να ισχυριζόμαστε ότι “τελικά το σύστημα ισορροπεί”.\nΔηλ. η πρώτη λύση που δίνω είναι προβληματική ή όχι;\nΌπως γράφει και ο Γιάννης παλαιότερα είχε τεθεί θέμα, να αποδειχθεί ότι η μηχανή Atwood με δύο μάζες ισορροπεί.\nΔιονύση συμφωνώ ότι το Δ1 έτσι διατυπωμένο δεν είχε λύση, διαφωνώ με τρόπο που προτείνεις αν υπολογίζεις τις ροπές των δυνάμεων που ασκούνται ΜΟΝΟ στη ράβδο, διότι η τάση του νήματος είναι άγνωστη.\nΠρέπει να υπολογίσουμε ως προς το Ο τη ροπή των ΕΞΩΤΕΡΙΚΩΝ δυνάμεων του συστήματος.\nΕπειδή αυτή θα προκύψει μηδέν, με διατήρηση στροφορμής καταλήγουμε ότι το σύστημα ισορροπεί σε κάθε θέση.\nΣχόλιο από τον/την Διονύσης Μητρόπουλος στις 20 Φεβρουάριος 2013 στις 15:13\nΑυτό ακριβώς λέω Γιάννη, δεν χρειάζονται κόλπα διότι δεν θεωρείς δεδομένο ότι ισορροπεί, αποδεικνύεις ότι ισορροπεί, αρκεί να είναι αρχικά το νήμα τεντωμένο, για να μην μπορούν να κινηθούν ανεξάρτητα το ένα από το άλλο.\nΤο γεγονός ότι τα σώματα είναι αρχικά ακίνητα δεν παραπέμπει στη ΣF=0 ή Στ=0.\nΔεν γνωρίζουμε αν θα παραμείνουν ακίνητα, το αποδεικνύουμε καταλήγοντας ότι α=0.\nΣτο παράδειγμα που γράφεις οι τάσεις είναι άγνωστες. Οπότε:\nΣF1=m1∙αγων∙R1 , ΣF2=m2∙αγων∙R2 , Στ=Ι∙αγων\nκαι με επίλυση προκύπτει Τ1=m1∙g , T2=m2∙g και αγων=0.\nΣχόλιο από τον/την Κυριακόπουλος Γιάννης στις 20 Φεβρουάριος 2013 στις 15:30\nΤυπικά είναι προβληματική η λύση. Αν βρούμε και ένα αντιπαράδειγμα (που δεν το πιστεύω) είναι και ουσιαστικά προβληματική.\nΔιονύση βλέπεις ότι από τη Στατική γυρίζει αναπόφευκτα στη δυναμική το πρόβλημα.\nΕκτός αν η επιβεβαίωση της υπόθεσης που λέει ο Νίκος είναι λύση αποδεκτή.\nΣχόλιο από τον/την Διονύσης Μητρόπουλος στις 20 Φεβρουάριος 2013 στις 16:08\nΓιάννη και Νίκο τώρα είδα τα τελευταία σας σχόλια.\nΣυμφωνώ Γιάννη, δεν μπορούμε να χρησιμοποιήσουμε συνθήκες ισορροπίας αφού δεν γνωρίζουμε αν ισορροπεί.\nΝίκο δεν καταλαβαίνω τι εννοείς. Αφού είναι δύο τα σώματα, δεν απαλοίφεται η τάση από τις εξισώσεις;\nΣχόλιο από τον/την Νίκος Ανδρεάδης στις 20 Φεβρουάριος 2013 στις 16:15\nΔιονύση γράφω ότι διαφωνώ με τον τρόπο που προτείνεις ΑΝ υπολογίζεις τις ροπές των δυνάμεων που ασκούνται ΜΟΝΟ στη ράβδο.\nΦυσικά για όλο το σύστημα ισχύει Στ(Εξ)=0.\nΗ απορία μου είναι αυτή που γράφω με έντονα γράμματα παραπάνω.\nΤο 2011 το διαδίκτυο είχε γεμίσει με λύσεις που ξεκινούσαν έστω ότι το σύστημα ισορροπεί …. και κατέληγαν άρα το σύστημα ισορροπεί.\nΣχόλιο από τον/την Διονύσης Μητρόπουλος στις 20 Φεβρουάριος 2013 στις 16:37\nΕντάξει Νίκο, δεν κατάλαβα τι εννοούσες.\nΣυμφωνώ φυσικά κι εγώ μαζί σου.\nΣχόλιο από τον/την Φραγκιαδουλάκης Εμμανουήλ στις 20 Φεβρουάριος 2013 στις 16:56\nΚαλησπέρα Νίκο. Πολύ εύστοχη η αναδρομή σου, για να μην ξεχνούμε τα επαναλαμβανόμενα λάθη… Πάντα σωστός, ακριβής με την απαιτούμενη απόδοση της πρέπουσας σημασίας στη λεπτομέρεια…\nΣχόλιο από τον/την Διονύσης Μάργαρης στις 20 Φεβρουάριος 2013 στις 18:11\nΜπράβο Νίκο. Πολύ αναλυτική και διεξοδική μελέτη.\nΜελετώντας την, σε βλέπω να κάνεις κριτική στην ανάρτηση (και λύση), Μια δοκός ακουμπά σε κοντύτερο τοίχο.…\nΣχόλιο από τον/την Νίκος Ανδρεάδης στις 20 Φεβρουάριος 2013 στις 21:46\nΔιονύση αν και ήθελα να το κρύψω…, σωστά κατάλαβες. Έμμεσα αυτό ακριβώς κάνω 🙂\nΠιστεύω τις επόμενες μερές να βρω χρόνο να ψάξω διεξοδικά τη λύση στο ερώτημα iii. στην ανάρτησή σου “Μια δοκός που ακουμπά σε κοντύτερο τοίχο”.\nΜανώλη ευχαριστώ για το θετικό σχολιασμό, για μένα προέχει η προσοχή στην ακρίβεια και στις λεπτομέρειες. Αν εμείς αρχίσουμε να λέμε “ε και τι έγινε”, “άστο δεν πειράζει”, “το ίδιο περίπου είναι”, τότε τι μπορούμε να περιμενούμε από τους μαθητές μας;\nΣχόλιο από τον/την Διονύσης Μάργαρης στις 20 Φεβρουάριος 2013 στις 21:58\nΣχόλιο από τον/την Στεργιάδης Ξενοφών στις 20 Φεβρουάριος 2013 στις 23:12\nΝίκο πολύ ωραία και διεξοδική παρουσίαση.Νομίζω ότι ο τελευταίος τρόπος είναι πιο κοντά σε μαθητές που διδάσκονται το στερεό για πρώτη φορά, δύο -τρεις μήνες πριν εξεταστούν.\nΣχόλιο από τον/την Κυριακόπουλος Γιάννης στις 20 Φεβρουάριος 2013 στις 23:12\nΣτην ουσία η ανάρτηση ρωτάει:\n«Είναι τυπικά σωστό όταν μας ερωτούν αν ένα ακίνητο σύστημα θα εξακολουθήσει να ισορροπεί εμείς να υποθέτουμε ότι ισορροπεί , να υπολογίζουμε τα βάρη και αν ταυτίζονται με τα υπάρχοντα να απαντάμε ναι;»\nΊδια αίτια σε ένα αιτιοκρατικό περιβάλλον οδηγούν σε ίδια αποτελέσματα. Αυτό σημαίνει ότι το δεξί βάρος της ανάρτησης δεν είναι δυνατόν τη μία φορά να συμμετέχει σε ισορροπία και την άλλη όχι. Φαίνεται λοιπόν (αν δεν κάνω λάθος λογικής) ότι η διαδικασία (υπόθεση-επιβεβαίωση) στέκει. Τώρα ποιες πρέπει να είναι οι εξηγήσεις; Δεν εννοώ φυσικά σε περίπτωση γραπτού παιδιού αλλά έστω σε κείμενο δικό μας, σε ανάρτηση ή βοήθημα. Τι έκταση οφείλουν να έχουν οι εξηγήσεις;\nΣχόλιο από τον/την Νίκος Ανδρεάδης στις 21 Φεβρουάριος 2013 στις 0:19\nΓιάννη βλέπω ότι κατάλαβες πλήρως το σκοπό της ανάρτησης 🙂\nΤο ουσιαστικό ερώτημα της άσκησης είναι να αποδειχθεί ότι η τάση μετά την ελευθέρωση του σωλήνα είναι 80Ν.\nΟι δυνάμεις του νήματος όπως και η δύναμη από τον άξονα είναι δεσμικές και η τιμές τους εξαρτώνται από τις επιβεβλημένες δυνάμεις των βαρών. Η μελέτη του φαινομένου μετά την ελευθέρωση του σωλήνα θα μου δώσει τις τιμές τους.\nΕμείς ξεκινάμε τη λύση λέγοντας έστω ότι η τάση είναι 80Ν και φυσικά καταλήγουμε ότι έχουμε ισορροπία.\nΚατά τη γνώμη μου παρά το σωστό αποτέλεσμα υπάρχει συλλογιστικό κενό.\nΣχόλιο από τον/την Κυριακόπουλος Γιάννης στις 21 Φεβρουάριος 2013 στις 0:22\nΤυπικά ναι. Αλλά σε ένα αιτιοκρατικό περιβάλλον ίδια βάρη=> ίδια αποτελέσματα=> ίδιες τάσεις.\nΑυτό όμως που λέω πως αποδεικνύεται;\nΣχόλιο από τον/την Γκενές Δημήτρης στις 21 Φεβρουάριος 2013 στις 0:58\nΈστω και αργοπορημένος οφείλω πολλά συγχαρητήρια\nγια την αναλυτική παρουσίαση η οποία “ισορροπεί’ και από μόνη της και.. “σε οποιαδήποτε θέση”…\nΣχόλιο από τον/την Σαράντος Οικονομίδης στις 21 Φεβρουάριος 2013 στις 1:04\nΣυμφωνώ και εγώ καθυστερημένα λόγω φόρτου Δημήτρη. Μπράβο Νίκο.\nΣχόλιο από τον/την Κορφιάτης Ευάγγελος στις 21 Φεβρουάριος 2013 στις 22:03\nΝίκο συγχαρητήρια για την πλήρη παρουσίαση με διάφορους τρόπους λύσης που ο κάθε ένας κάνει χρήση διαφορετικών εργαλείων (εργαλείων λογικής ή φυσικούς νόμους).\nΘα συμφωνήσω ότι η πρώτη λύση είναι λογικά λάθος.\nΘα προσπαθήσω να προσεγγίσω το θέμα μέσω θεωρίας λογικής.\nΔοθεισών δύο προτάσεων p (υπόθεση) και q (συμπέρασμα) η συνεπαγωγή p => q είναι μια σύνθετη πρόταση η οποία είναι ψευδής μόνο στην περίπτωση που η υπόθεση είναι αληθής και το συμπέρασμα ψευδές\nΔηλαδή έχουμε τον επόμενο πίνακα τιμών αλήθειας:\nΥπόθεση(p) Συμπέρασμα(q) Συνεπαγωγή( p=>q)\nΑ Ψ Ψ\nΨ Α Α\nΨ Ψ Α\nΕπομένως αν η συνεπαγωγή αληθής και το συμπέρασμα είναι αληθές τότε δεν γνωρίζουμε την λογική τιμή της υπόθεσης.\nΑντιθέτως αν η συνεπαγωγή είναι αληθής και το συμπέρασμα ψευδές τότε η υπόθεση είναι υποχρεωτικά ψευδής.\nΣχόλιο από τον/την ΜΑΝΩΛΗΣ ΔΡΑΚΑΚΗΣ στις 21 Φεβρουάριος 2013 στις 22:14\nεύστοχη η επιλογή του θέματος από το παρελθόν, – επαλήθευση του κανόνα που λέει ότι ποτέ δεν είναι αργά- και πολύ καλή δουλειά.\nΣχόλιο από τον/την Κυριακόπουλος Γιάννης στις 21 Φεβρουάριος 2013 στις 22:58\nΒαγγέλη με μπέρδεψες.\nΠρόταση p: δύο εντός εναλλάξ γωνίες είναι ίσες (αληθής)\nΠρόταση q: Η ορμή απομονωμένου συστήματος διατηρείται (αληθής)\nΗ συνεπαγωγή P=>q είναι αληθής;\nΣχόλιο από τον/την Κορφιάτης Ευάγγελος στις 22 Φεβρουάριος 2013 στις 0:51\nΗ θεωρία λογικής λέει πως ναι.\nΟι λογικές πράξεις ( σύζευξη, διάζευξη , άρνηση, συνεπαγωγή, ισοδυναμία) είναι πράξεις στο σύνολο των προτάσεων.\nΔες ένα παράδειγμα που αφορά την τελευταία γραμμή του πίνακα:\nΑν το φεγγάρι είναι κατασκευασμένο από τυρί τότε το φεγγάρι τρώγεται.\nΗ σύνθετη πρόταση:\nΑν ο Γιάννης έχει μούσι τότε ο Βαγγέλης κατάγεται από την Ζάκυνθο είναι Αληθής, από τον ορισμό της πράξης.\nΣχόλιο: Το γεγονός ότι η Γιάννης έχει μούσι δεν αποδεικνύει ότι ο Βαγγέλης κατάγεται από την Ζάκυνθο.\nΣχόλιο από τον/την Νίκος Ανδρεάδης στις 22 Φεβρουάριος 2013 στις 1:20\nΕυχαριστώ και πάλι τους φίλους για το σχολιασμό και τις παρατηρήσεις.\nΜετά τη παρέμβαση του Βαγγέλη θεωρώ με σιγουριά ότι η λύση με την υπόθεση “έστω ισορροπεί” … άρα “τελικά ισορροπεί” είναι λογικά λανθασμένη και ας καταλήγει σε σωστό αποτέλεσμα.\nΣχόλιο από τον/την Κυριακόπουλος Γιάννης στις 22 Φεβρουάριος 2013 στις 12:49\nΜια κλασσική ζυγαριά ισορροπεί αν τα πορτοκάλια είναι 1 κιλό και τα σταθμά ένα κιλό;\nΒάζω μήλα και ισορροπεί. Πόσο είναι τα μήλα; Υπολογίζω ότι είναι ένα κιλό.\nΑν αντικαταστήσω τα μήλα με τα πορτοκάλια θα φέρουν διαφορετικό αποτέλεσμα;\nΑφού λοιπόν η μάζα που απαιτείται για ισορροπία είναι τόση όση αυτή που βάζω θα έχω ισορροπία.\nΗ Φυσική είναι γεμάτη από τέτοιες “ακροβασίες”. Βγάζουμε το βυθισμένο σώμα και βάζουμε στη θέση του νερό. Το νερό δέχεται άνωση Α (όση το βάρος του αν δεν έχω επιτάχυνση). Επομένως και το σώμα θα δεχτεί ίδια άνωση.\nΣυλλογισμοί που τυπικά “χάνουν” στη Φυσική έχουν εφαρμογή.\nΣχόλιο από τον/την Κυριακόπουλος Γιάννης στις 22 Φεβρουάριος 2013 στις 12:55\nΔηλαδή μιλώντας γενικότερα:\nΗ μάζα που προκάλεσε ισορροπία είναι Χ=> Κάθε σώμα μάζας Χ θα προκαλεί ισορροπία.\nΕίναι πρόταση παράλογη; Δεν είναι φυσικά αυταπόδεικτη αλλά μπορεί να αποδειχτεί με τις μεθόδους που ο Νίκος παρουσίασε. Το θέμα είναι αν η χρήση της παραπάνω πρότασης είναι αποδεκτή σε κείμενο Φυσικής (π.χ εργασία, βιβλίο κ.λ.π.) γιατί στην πράξη είναι φυσικά αποδεκτή.\nΣχόλιο από τον/την Γιώργος Γεωργαντάς στις 22 Φεβρουάριος 2013 στις 13:49\nΝα διατυπώσω μερικές σκέψεις και έναν προβληματισμό.\nΑς δούμε μια παραλλαγή της «προβληματικής λύσης» (με τη διορθωμένη εκφώνηση βέβαια), παρακολουθώντας τη λογική της:\nΜε τα δεδομένα του προβλήματος:\nΓια να παραμείνει ακίνητος ο σωλήνας πρέπει… Τ΄=80 Ν\nΓια να παραμείνει ακίνητο το σφαιρίδιο πρέπει… Τ=80 Ν\nΛόγω του νήματος Τ΄=Τ\n«Άρα», παραμένουν ακίνητα και τα δύο, ισορροπούν και τα δύο.\nΑλλάζουμε κάποιο στοιχείο του προβλήματος και βρίσκουμε:\nΓια να παραμείνει ακίνητος ο σωλήνας πρέπει… Τ΄=85 Ν\nΓια να παραμείνει ακίνητο το σφαιρίδιο πρέπει…Τ=80 Ν\nΛόγω του νήματος Τ΄=Τ.\nΆρα, δεν παραμένει ακίνητο κανένα από τα δύο, κανένα δεν ισορροπεί.\nΑλλάζουμε πάλι τα στοιχεία και βρίσκουμε:\nΓια να παραμείνει ακίνητος ο σωλήνας πρέπει… Τ΄=200 Ν\nΓια να παραμείνει ακίνητο το σφαιρίδιο πρέπει… Τ=200 Ν\n«Άρα», θα παραμείνουν ακίνητα και τα δύο, ισορροπούν και τα δύο.\n«Συμπέρασμα»-πρόταση: Αν, για να ισορροπούν απαιτούνται αντίθετες δυνάμεις, τότε θα ισορροπούν, επειδή το νήμα εξασφαλίζει πάντα αντίθετες δυνάμεις.\nΈχω και εγώ την εντύπωση ότι η πρόταση αυτή, στο συγκεκριμένο φυσικό σύστημα, είναι πάντα «αληθής». Ταυτόχρονα όμως, η πρόταση φαίνεται ότι αφήνει «λογικό χάσμα». Νομίζω ότι συμφωνούμε όλοι μ’ αυτό (με αυτή την έννοια καταλαβαίνω ότι χαρακτηρίζουμε τη λύση «προβληματική»), αλλά ας το δούμε λίγο πιο συγκεκριμένα:\nΑς φανταστούμε ότι σε μια ερημιά, ένας γιατρός εξετάζει δύο ασθενείς, τον Α και τον Β και καταλήγει:\nΓια να ζήσει ο Α πρέπει να πάρει ασπιρίνη.\nΓια να ζήσει ο Β πρέπει να πάρει ασπιρίνη.\nΣε ένα κουτί υπάρχει ένα μόνο φάρμακο που θα το πάρουν υποχρεωτικά και οι δύο.\nΘα ζήσουν; Προφανώς όχι κατ’ ανάγκη. Στο κουτί μπορεί να υπάρχει ντεπόν…\nΑκόμα και αν οι δυνάμεις που απαιτούνται είναι αντίθετες, γιατί το νήμα να ασκήσει αυτές ακριβώς και όχι κάποιες άλλες; Γιατί, όταν απαιτούνται δυνάμεις 80 Ν το νήμα να μην ασκήσει 90 Ν ή 70 Ν; Γιατί το νήμα να ασκήσει το σωστό ζευγάρι δυνάμεων και όχι κάποιο από τα άπειρα ζευγάρια που δεν οδηγούν σε ισορροπία;\nΗ παραπάνω πρόταση λοιπόν περιγράφει (προβλέπει) σωστά το μέλλον του συστήματος, αλλά παρουσιάζει κενό στη λογική μας. Δηλαδή, η πρόταση φαίνεται να συμφωνεί με τη φύση, αλλά δεν φαίνεται να συμφωνεί με τη λογική μας. Μήπως αυτό σημαίνει ότι το «κενό» βρίσκεται στη λογική μας και όχι στην πρόταση; Μήπως στην πρόταση αυτή υπάρχει κάτι «κρυμμένο» που δεν το «βλέπει» η λογική μας;\nΑς φανταστούμε τώρα ότι σε μιαν άλλη ερημιά υπάρχουν δύο άλλοι ασθενείς. Μόλις μαθαίνουν τη διάγνωση, ζητούν από το κουτί το φάρμακο. Αν του ζητήσουν το ίδιο, το κουτί το βγάζει και ζουν και οι δύο. Αν του ζητήσουν διαφορετικά φάρμακα, το κουτί δεν κάνει σε κανέναν τη χάρη και βγάζει κάτι άλλο, οπότε πεθαίνουν και οι δύο…\nΤο νήμα βέβαια μοιάζει με το δεύτερο κουτί. Αν απαιτούνται αντίθετες δυνάμεις, το νήμα πραγματικά τις ασκεί. Αν οι δυνάμεις που απαιτούνται όμως δεν είναι αντίθετες, το νήμα ασκεί άλλο ζευγάρι αντίθετων δυνάμεων και τα σώματα επιταχύνονται.\nΜήπως μας παγιδεύει το νήμα; Είναι αλήθεια ότι το αβαρές νήμα είναι απόλυτα παθητικό. Μπορεί να ασκήσει οποιαδήποτε δύναμη, αλλά από μόνο του «δεν παίρνει καμιά πρωτοβουλία». Είναι ο ενδιάμεσος, ο μεσάζων, μεταξύ των σωμάτων που συνδέει. Απλώς μεταφέρει υποτακτικά τις δυνάμεις που «θέλουν» να ασκήσουν μεταξύ τους τα σώματα. Να το καταργήσουμε λοιπόν.\nΑς δούμε μιαν άλλη παραλλαγή:\nΑντί να κρεμάσουμε το σφαιρίδιο με το νήμα, το τοποθετούμε στο άκρο Δ, πάνω στον οριζόντιο σωλήνα και λέμε:\nΓια να ισορροπεί ο σωλήνας, πρέπει να δεχτεί από το σφαιρίδιο Ν΄=80 Ν\nΓια να ισορροπεί το σφαιρίδιο, πρέπει να δεχτεί από το σωλήνα Ν=80 Ν.\nΑφού Ν=Ν΄, τα σώματα θα ισορροπήσουν.\nΗ πρόταση παραμένει αληθής αλλά παραμένει και το λογικό πρόβλημα.\nΚι αν διατυπώσουμε την πρόταση διαφορετικά;\nΠρόταση: Αν, για να ισορροπούν πρέπει να ισχύει ο 3ος νόμος, θα ισορροπούν, αφού ο 3ος νόμος ισχύει πάντα.\nΌμως ο 3ος νόμος καθορίζει ότι οι δυνάμεις είναι αντίθετες αλλά αφήνει ελεύθερες τις τιμές που θα πάρουν. Γιατί η ισχύς του να σημαίνει ότι οι δυνάμεις θα έχουν τις συγκεκριμένες τιμές;\nΑπό την άλλη, ο 3ος νόμος ισχύει πάντα. Αυτό σημαίνει ότι μπορούν να συμβούν τα πάντα; Για παράδειγμα, αν βρούμε ότι, για να βρέξει αύριο πρέπει να ισχύει ο 3ος νόμος, αυτό σημαίνει ότι θα βρέξει; Δεν φαίνεται λογικό.\nΑς το θέσουμε διαφορετικά.\nΓια να επιταχύνεται το σφαιρίδιο προς τα κάτω πρέπει ….80 Ν > Ν.\nΤότε η ροπή στο σωλήνα θα είναι δεξιόστροφη και …Ν΄> 80 Ν.\nΑυτό όμως είναι άτοπο, επειδή παραβιάζεται ο 3ος νόμος που απαιτεί Ν=Ν΄. Άρα, τα σώματα δεν επιταχύνονται, οπότε ισορροπούν.\nΣυμπέρασμα: Η προϋπόθεση στην οποία καταλήξαμε για να υπάρχει ισορροπία δεν είναι οι συγκεκριμένες τιμές των δυνάμεων, αλλά η ισότητά τους. Είναι η ισχύς του 3ου νόμου που οδηγεί στην ισορροπία, ή – καλύτερα – η συνδυασμένη ισχύς του 1ου και του 3ουνόμου.\nΑν, για να υπάρχει ισορροπία (ή …βροχή την Τρίτη), αρκεί να ισχύει ο 3ος νόμος, τότε θα υπάρξει ισορροπία (και βροχή την Τρίτη!), επειδή ο 3ος νόμος ισχύει πάντα.\nΈτσι: Για να ισορροπεί ο σωλήνας πρέπει Τ΄=80 Ν\nΓια να ισορροπεί το σφαιρίδιο πρέπει Τ=80 Ν\nΔηλαδή για να ισορροπούν και τα δύο σώματα, πρέπει οι δυνάμεις που ασκεί το νήμα να είναι αντίθετες. Αυτό όμως ισχύει πάντα, λόγω του 3ου νόμου του Νεύτωνα. Άρα, τα σώματα ισορροπούν.\nΈχω την εντύπωση ότι η λύση είναι λογικά αποδεκτή.\nΥΓ. Στο κείμενο έγραφα: «Μήπως είναι σα να λέμε «αν για να ισχύει η πρόταση Χ πρέπει να ισχύει η αληθής πρόταση Υ, η πρόταση Χ θα ισχύει»; Νομίζω ότι έχει να κάνει με τις ισοδυναμίες, αλλά χρειάζεται κάποιος που κατέχει περισσότερο τη μαθηματική λογική για να το διευκρινίσει.» Τώρα είδα το σχετικό σχόλιο του Βαγγέλη και επιφυλάσσομαι.\nΣχόλιο από τον/την Νίκος Ανδρεάδης στις 22 Φεβρουάριος 2013 στις 18:34\nΓιώργο συμφωνώ με τη λογική:\nΓια να ισορροπεί ο σωλήνας πρέπει Τ΄=80 Ν\nΔηλαδή για να ισορροπούν και τα δύο σώματα, πρέπει οι δυνάμεις που ασκεί το νήμα να είναι αντίθετες. Αυτό όμως ισχύει πάντα, λόγω του 3ου νόμου του Νεύτωνα και του αβαρούς νήματος.\nΔιαφωνώ με το συμπέρασμα:\nΆρα, τα σώματα ισορροπούν.\nΚατά τη γνώμη μου το συμπέρασμα είναι:\nΥπάρχει πιθανότητα τα σώματα ισορροπούν. Θα ισορροπούν αν ΑΠΟΔΕΙΞΟΥΜΕ ότι η τάση έχει μέτρο 80Ν.\nΔημήτρη δεν υπάρχει κάτι ασύλληπτο στην ανάρτηση. Κάποιοι συνάδελφοι από το 2011 είχαν εντοπίσει το πρόβλημα στο Δ1, εγώ απλώς δείχνω πολλούς λογικούς (ή όχι λογικούς) τρόπους λύσης.\nΔυστυχώς το διαδίκτυο το 2011 είχε γεμίσει με τη γνωστή και χωρίς λογική λύση του “έστω ισορροπεί… άρα ισορροπεί”.\nΑκόμα και η eeeeeeeeeeΦ με 17 ονόματα (να τα εκατοστήσετε) να υπογράφουν τις λύσεις έκανε “γαργάρα” το θέμα.\nΆρχισε να χωνεύεις από τώρα διότι είσαι μικρός και έχεις να καταπιείς πολλά ακόμα 🙂\nΗ γνώμη μου είναι ότι η επιτροπή θεμάτων στη προσπάθεια της να είναι ευκολο το Δ1 “τη πάτησε”. Το καλό είναι ότι οι μαθητές άρχισαν να γράφουν από συνήθεια τα γνωστά ΣF=0, Στ=0 σαν να είχαν ισορροπία και στο τέλος κατέληγαν άρα ισορροπεί.\nΣχόλιο από τον/την Κορφιάτης Ευάγγελος στις 23 Φεβρουάριος 2013 στις 0:03\nΚαλησπέρα συνάδελφοι. Μια συμπλήρωση.\nΑποδείξτε ότι ο Νίκος κοιμάται με τα πόδια τεντωμένα. (1)\nΠοια είναι η υπόθεση και ποιο είναι το συμπέρασμα;\nΚάνω δύο λογικά και συντακτικά σωστές αναδιατυπώσεις της (1).\nΝα αποδείξετε ότι αν ο Νίκος κοιμάται τότε τα πόδια του είναι τεντωμένα (2)\nΝα αποδείξετε ότι αν τα πόδια του Νίκου είναι τεντωμένα τότε ο Νίκος κοιμάται (3)\nΝομίζω ότι η πρόταση (1) όπως είναι διατυπωμένη υπονοεί την πρόταση (2).\nΤο ερώτημα ήταν διατυπωμένο ως εξής:\nΑποδείξτε ότι το σύστημα ισορροπεί με την ράβδο στην οριζόντια θέση.\nΤηρώντας τις αναλογίες η σωστή διατύπωση είναι\nΝα αποδείξετε ότι αν το σύστημα ισορροπεί τότε η ράβδος είναι οριζόντια.\nΜα θα πείτε η ισορροπία της ράβδου είναι αδιάφορη. Ισορροπεί για κάθε γωνία.\nΕδω είναι σημαντική η παρατήρηση του Δονύση Μητρόπουλου, ήδη την ημέρα των εξετάσεων.\nΗ ισορροπία της ράβδου είναι αδιάφορη μόνο αν το ΒΟ΄που συνδέει την τροχαλία με την ράβδο είναι νήμα. Αν το ΒΟ΄ε’ιναι αβαρής ράβδος τότε η ράδος ισορροπεί μόνο σε οριζόντια θέση.\nΟ Διονύσης πρόσεξε επίσης ότι το ΒΟ΄είναι ποιό παχύ από τα νήματα της άσκησης, γεγονός που συνηγορεί στην άποψη ότι το ΒΟ΄είναι λαμάκι και όχι σχοινάκι.\nΤο πιθανότερο είναι ότι αρχικά είχαν βάλει ραβδο και όχι νήμα.\nΓια κάποιο λόγο θεωρήθηκε ότι σαν πρώτο ερώτημα ήταν δύσκολο και τους ζητήθηκε να το τροποποιήσουν.\nΚατά την γνώμη μου αυτό συνεπικουρείται από το εξής:\nΑπό την εμπειρία που έχω για την παρεμβαση των φιλολόγων στην γλωσσική διαμόρφωση των θεμάτων, πιστεύω ότι οι φιλόλογοι δεν θα άφηνα απαρατήρητο το\nκόβουμε το Ο΄Β που συνδέει την τροχαλία με την ράβδο.\nΗ πρόταση αυτή είναι ελλειπής.\nΤο Ο΄Β είναι το όνομα του αντικειμένου που κόβουμε. Ποιό είναι το αντικείμενο του ρήματος κόβω;\nΜια σωστά διατυπωμένη πρόταση θα ήταν\nκόβουμε το νήμα Ο΄Β …\nκόβουμε την ράβδο Ο΄Β …\nΣτην διαμάχη, που μάλον συνέβη, ξέφυγε η διατύπωση.\nΣχόλιο από τον/την Διονύσης Μητρόπουλος στις 23 Φεβρουάριος 2013 στις 2:49\nΒαγγέλη σ’ ευχαριστώ για την αναφορά 🙂\nΤο παράδειγμα που παρουσιάζεις σε αναλογία είναι πολύ εύστοχο!\nΣυμφωνώ κι εγώ ότι είναι πιθανό το σενάριο που περιγράφεις.\nΌταν πρωτοείδα εκείνο το σχήμα το πρώτο που μου ήρθε στο μυαλό ήταν η εικόνα ενός κατασκευαστικού γερανού (πυργογερανού, tower crane) με οριζόντια μπούμα.\nΣτους γερανούς αυτούς, το αντίβαρο στο πίσω μέρος της μπούμας είναι συνήθως σταθερά στερεωμένο κάτω από τη μπούμα. Υποθέτω ότι μια τέτοια σχεδίαση διευκολύνει σε περίπτωση στρεβλώσης / ταλάντωσης τη διατήρηση στην οριζόντια θέση.\nΣχόλιο από τον/την Εμμανουήλ Λαμπράκης στις 23 Φεβρουάριος 2013 στις 13:48\nΝίκο καλό μεσημέρι\nΗ αλήθεια είναι ότι δε σκόπευα να ενσκύψω ξανά στο θέμα αυτό. Όμως βλέποντας την μεγάλη ανταπόκριση των φίλων σκέφτηκα ότι κάτι τρέχει. Τελικά Νίκο συμφωνώ απόλυτα με όσα εύστοχα γράφεις.\nΣχόλιο από τον/την Βαγγέλης Κουντούρης στις 24 Φεβρουάριος 2013 στις 10:43\nΠολύ καλή δουλειά Νίκο και λογικοί οι προβληματισμοί σου.\nΤο θέμα είχε συζητηθεί και “εν θερμώ” τότε…\nΗ τελευταία τοποθέτηση του έτερου Βαγγέλη,\nόπου εμπεριέχεται και η θέση του έτερου Διονύση,\nδίνει μια πιθανή εξήγηση της “τρικυμίας εν κρανίω”.\nΦαίνεται αρχικά είχαν βάλλει αβαρή ράβδο την οποία,\nγια να γίνει πιο εύκολο (!) εκείνο το “πράμα”, μετέτρεψαν σε νήμα …\nΗ εκφώνηση αφήνει σαφώς να εννοηθεί ένα καταλυτικό “μόνο”\nπου δεν ισχύει βέβαια, αφού κάθε θέση είναι και θέση ισορροπίας.\nΠράγματι με το δεδομένο σχέδιο η ερώτηση έπρεπε να ήταν:\n“να δειχθεί ότι αν το σύστημα αφεθεί από την ηρεμία σε οριζόντια θέση …”\nΠολύ καλή και η τοποθέτηση του Γιώργου (Γ),\nαπό την οποία και επιλέγω τον προβληματισμό:\n“Γιατί, όταν απαιτούνται δυνάμεις 80 Ν το νήμα να μην ασκήσει 90 Ν ή 70 Ν;\nΓιατί το νήμα να ασκήσει το σωστό ζευγάρι δυνάμεων\nκαι όχι κάποιο από τα άπειρα ζευγάρια που δεν οδηγούν σε ισορροπία;”\nΗ “απάντηση” ότι “επειδή το σώμα Μ βάρους 80Ν ισορροπεί\nθα δέχεται από το νήμα δύναμη 80Ν…”\nπροφανώς και δεν είναι αποδεκτή διότι\nγίνεται δεκτό ότι ισχύει αυτό που πρόκειται να αποδειχθεί\nΣχόλιο από τον/την Νίκος Ανδρεάδης στις 24 Φεβρουάριος 2013 στις 19:04\nΒαγγέλη ευχαριστώ πολύ για την αναλυτική τοποθέτησή σου η οποία για μένα έχει ιδιαίτερη βαρύτητα και ενισχύει την άποψή μου ότι η μέθοδος του “έστω ισορροπεί… άρα ισορροπεί ” είναι λανθασμένη και ας καταλήγει τυχαία σε σωστό αποτέλεσμα.\nΑυτό που με ενόχλησε (ας πούμε, διότι εδώ και χρόνια έχω πάψει να ενοχλούμαι) το 2011 ήταν ότι δεν είδα ανακοίνωση από κάποιο επίσημο φορέα για το προβληματικό Δ1.\nΣτη λύση της eeeeeeeeF το 2011 υπήρχαν 17 υπογραφές και… δεν βρέθηκε ούτε ένας να δει ότι υπήρχε πρόβλημα στο Δ1 και να κάνει κριτική 🙂\nΗ ζωή συνεχίζεται με την αναμενόμενη ανάπτυξη μέχρι το τέλος του έτους, οπότε και… θα διορθωθούν όλα τα προβλήματα της παιδείας με τη μέθοδο του “έστω ότι τα λύσαμε.. άρα τα λύσαμε 🙂\nΣχόλιο από τον/την Βαγγέλης Κουντούρης στις 24 Φεβρουάριος 2013 στις 21:48\nΑφιερωμένη στο Νίκο\n(μπλακ χιούμορ δηλαδή…)\nμερικά σχόλια σε απόσπασμα ανακοίνωσης γνωστού φορέα\n(επειδή … “ως εκ του κλασσικού” και καλοπροαίρετα,\nπροσοχή στις υπογραμμίσεις…)\nΕΙΔΙΚΗ ΚΑΡΤΑ ΜΕΛΟΥΣ\nΗ Ειδική Κάρτα έχει ετήσια ισχύ και σας παρέχει τα εξής προνόμια:\n– Ελεύθερη και Δωρεάν είσοδο σε όλες της Εκδηλώσεις\n(Συνέδρια , Ημερίδες).\n– Έκπτωση 10% σε όλα τα επιμορφωτικά σεμινάρια, (Ημερίδες -Συνέδρια).\nΚόστος της Ειδικής Κάρτας 60ευρώ.\n(συνοδεύετε από βεβαίωση Μέλους.)\nΤώρα με την απόκτηση της Ειδικής Κάρτας σας αποστέλλονται δωρέαν:\nΗ Ειδική Κάρτα Μέλους με τα προνόμια που παρέχει έρχεται να επιβεβαιώσει ότι η (όνομα φορέα) ανταποδίδει το ελάχιστο στους φίλους και συνάδελφους της.\nΕλεύθερη και Δωρεάν: το δωρεάν έχει κάτι παραπάνω από το ελεύθερη;\nτης: συγχωρητέο, αλλά δεν είναι ενικός…\n(Συνέδρια , Ημερίδες): είναι κάτι διαφορετικό από το (Ημερίδες -Συνέδρια) που υπάρχει παρακάτω;\nΈκπτωση 10% : μα δεν είπαμε ελεύθερη (έστω και …δωρεάν);\n60ευρώ: το …ζητούμενο\nσυνοδεύετε: συγχωρητέο, αλλά εδώ είναι ενικός…\nδωρέαν: δεν πρόκειται για τον τόνο, αλλά δεν υπάρχει τίποτα μετά (έστω …δωρέαν)\nσυνάδελφους: δεν πειράζει που λείπει ο δεύτερος τόνος, αλλά ποιοι είναι οι συνάδελφοι ενός φορέα;\nΤΟ ΔΙΟΙΚΗΤΙΚΟ ΣΥΜΒΟΥΛΙΟ: λέγε με, ας πούμε, Μήτσο…\n(υπεύθυνη δήλωση: δεν ανήκω στους 17,\nέχω διαχωρίσει τη θέση από καιρό…)\nΣχόλιο από τον/την Διονύσης Μάργαρης στις 24 Φεβρουάριος 2013 στις 21:53\nΒαγγέλη, την τέχνη την δίδαξε ο Πάπας από τον Μεσαίωνα!\nΤο έλεγαν συγχωροχάρτι!\nΣου άνοιγε τις πύλες του Παραδείσου.\nΕ εδώ σου ανοίγει τις πύλες για τα σεμινάρια…\nΉ τουλάχιστον σου κάνει έκπτωση 10%!!!\nΣχόλιο από τον/την Γιώργος Γεωργαντάς στις 24 Φεβρουάριος 2013 στις 22:50\nΝίκο, συμφωνώ με τα σχόλιά σου για το θέμα του 2011 και συμμερίζομαι την κριτική σε πρόχειρες λύσεις (όταν βέβαια απευθύνεται σε καθηγητές και όχι σε μαθητές). Σχετικά με τα λάθη της εκφώνησης, συμφωνώ βέβαια με τα όσα έχουν ήδη αναφερθεί και δεν χρειάζεται να προσθέσω κάτι.\nΑνήκω σ’ εκείνους που είδαν κάποιο πρόβλημα στο «έστω ισορροπούν… άρα ισορροπούν», και είπαν στους μαθητές «δεκτή θα γίνει αλλά οι λύσεις με τη στροφορμή και την επιτάχυνση είναι καλύτερες.» Τότε, ο συνάδελφος μαθηματικός που είχα ζητήσει τη γνώμη του μου είχε πει: «Για να είναι μια συνάρτηση συνεχής πρέπει α=5. Για να είναι μια άλλη συνεχής πρέπει β=5. Αν α=β δεν έχω εξασφαλίσει ότι είναι και οι δύο συνεχείς. Μήπως η λύση προκύπτει σωστή “από τη φυσική;”». Συμφώνησα βέβαια μαζί του.\nΚαταλαβαίνω λοιπόν την άποψή σου και τα επιχειρήματά της. Βλέπω επίσης ότι οι συνάδελφοι που συμμετέχουν έχουν τη δική σου γνώμη.\nΟ λόγος που με κάνει να επιμένω είναι ο ίδιος λόγος για τον οποίο έγινα φυσικός και όχι μαθηματικός (παρόλο που το «ατού μου» ήταν τα μαθηματικά και όχι η φυσική): Θεωρώ ότι όταν η λογική μας συγκρούεται με τη φύση δεν παραπονιόμαστε για το παράλογο της φύσης, δεν κλείνουμε τα μάτια μας στην εννοιολογική σύγκρουση, αλλά ερευνούμε και προσπαθούμε να επανακαθορίσουμε τη λογική μας, ώστε να συμφωνεί με τη φύση. Αν δεν μπορούμε, τόσο το χειρότερο για τη λογική μας…\nΘα απασχολήσω λοιπόν το δίκτυο με μερικές σκέψεις ακόμα.\nΝα διευκρινίσω ότι η λύση που συζητάμε διαφοροποιείται τελείως από τη λύση «για να ισορροπούν πρέπει Τ=80 Ν και Τ΄=80 Ν, είναι Τ΄=Τ=80 Ν, άρα ισορροπούν», η οποία σωστά ελέγχεται ως κυκλική, άρα λανθασμένη.\nΣε βιβλία Λογικής αναφέρεται η παρακάτω «ιστοριούλα»:\nΚατά την αρχαιότητα, ήθελε κάποιος να μάθει ρητορική αλλά δεν είχε χρήματα. Συμφώνησε λοιπόν με το δάσκαλο να τον διδάξει, με τον όρο ότι θα τον ξεπληρώσει όταν κερδίσει την πρώτη του δίκη. Ο νέος αποδείχτηκε καλός ρήτορας, αλλά κακός οφειλέτης. Φρόντιζε να χάνει τις δίκες, ώστε να μην πληρώσει το δάσκαλο. Τότε ο δάσκαλος τον πήγε στο δικαστήριο, απαιτώντας τα χρήματά του. Το δικαστήριο αποφάνθηκε υπέρ του δασκάλου και αυτός ζήτησε από το μαθητή να πληρώσει, συμμορφούμενος με την απόφαση των δικαστών. «Όχι» απάντησε αυτός. «Η συμφωνία μας είναι να πληρώσω όταν κερδίσω την πρώτη δίκη και ακόμα δεν έχω κερδίσει καμία. Και αυτή τη δίκη την έχασα». Ποιος έχει δίκιο; Πρέπει να πληρώσει ή όχι; Στα βιβλία, η απόφαση των δικαστών αναφέρεται ως παράδειγμα «παρείσακτου λόγου» έναντι της συμφωνίας…\nΌταν λοιπόν αποκαλούμε μια λύση λογικά λανθασμένη, πρέπει να έχουμε ξεκαθαρίσει το «λογικό σύστημα» με βάση το οποίο την κρίνουμε (δεν μου αρέσει ο όρος αλλά τον χρησιμοποιώ καταχρηστικά χάριν συντομίας).\nΑπό την άποψη της φυσικής, πρέπει να αναγνωρίσουμε ότι το περιεχόμενο των νόμων είναι βαθύτερο και πλουσιότερο από αυτό που διδάσκουμε. Η μαθηματική μορφή των νόμων αποτελεί εξαιρετικά πυκνή περιγραφή (και αυτή είναι η πρακτική της αξία και η μαγεία της) και δε νομίζω ότι μπορεί να αναπαραχθεί στο σύνολό της σε προτασιακή λογική. Για να συγκλίνει η συμπεριφορά της φύσης σε κάτι που το κωδικοποιούμε ως νόμο συμβαίνουν πάρα πολλά πράγματα που δεν μπορούν να περιέχονται ή δεν αναδεικνύονται στην κωδικοποίησή τους.\nΈχω την εντύπωση ότι ο 3ος νόμος διατυπώθηκε ακριβώς για να επιλύσει τέτοια λογικά προβλήματα για συστήματα σωματιδίων. Πριν τη διατύπωση του νόμου, το πρόβλημα υπολογισμού των εσωτερικών δυνάμεων ήταν λογικά άλυτο. Ο νόμος το παρέκαμψε ανακαλύπτοντας ότι, μελετώντας ολόκληρο το σύστημα, δεν χρειάζεται να τις υπολογίσουμε, αφού είναι αντίθετες και δεν εμφανίζονται στις τελικές εξισώσεις. Τώρα, με δεδομένο το νόμο, μήπως μπορούμε να επανέλθουμε και να το λύσουμε λογικά; Η εικόνα της πραγματικότηταςτροποποιήθηκε. Η λογική που την περιγράφει δεν πρέπει να αναπτυχθεί;\nΑπό την άλλη μεριά, το συμπέρασμα ενός συλλογισμού εξαρτάται από τις προκείμενες προτάσεις, τις οποίες η προτασιακή λογική δεν μπορεί να ανακαλύψει μόνη της. Είναι και δικό μας θέμα δηλαδή να διατυπώσουμε σωστά το πρόβλημα και να συμπεριλάβουμε όλα τα δεδομένα του, ώστε η λογική να μπορέσει να αποφανθεί χωρίς να την έχουμε παραπλανήσει.\nΓια το συγκεκριμένο θέμα, σωστά ειπώθηκε ήδη ότι – αφού δεν έχουμε δεδομένη την ισορροπία – δεν αντιμετωπίζουμε πρόβλημα στατικής αλλά μια κατάσταση στα όρια στατικής – δυναμικής ή καλύτερα μια δυναμική κατάσταση που θέλουμε να ελέγξουμε αν θα εξελιχθεί σε στατική. Κατά τη γνώμη μου, μερικές από τις συνέπειες αυτού του γεγονότος είναι:\n1. Τα σώματα δεν «ξέρουν» από την αρχή αν θα ισορροπήσουν. Κάθε σώμα δεν «ξέρει» τι θα βρεθεί στην άλλη άκρη του νήματος. Άρα, η πρόταση Τ΄=…. είναι φυσικά και λογικά ανεξάρτητη από την πρόταση Τ=…. Κάθε μια μας λέει τι πρέπει να συμβαίνει για να ισορροπήσει κάθε σώμα χωριστά, χωρίς να παίρνει υπόψη της το άλλο. Δεν πρόκειται ποτέ λοιπόν να υπολογίσουμε την τιμή που θα πάρει η Τ, μελετώντας κάθε σώμα χωριστά, παρά μόνο την τιμή που απαιτείται να πάρει. Το φυσικό σύστημα όμως που έχουμε μπροστά μας δεν περιέχει δύο χωριστά σώματα, αλλά δύο σώματα που αλληλεπιδρούν και αλληλοκαθορίζονται λόγω του τεντωμένου νήματος. Αυτό το δεδομένο με ποιόν τρόπο μπαίνει στις λογικές μας προτάσεις; Μέσω του Τ΄=80 Ν και Τ= 80 Ν. Μα το νήμα δεν επιβάλλει κάποια συγκεκριμένη τιμή στις δυνάμεις. Ο ρόλος του νήματος είναι να επιβάλλει αντίθετες δυνάμεις και όχι δυνάμεις ορισμένης τιμής. Άρα, νομίζω ότι ο τρόπος που πρέπει να συνδέονται λογικά οι δύο προτάσεις είναι Τ=Τ΄ και όχι Τ=80 Ν και Τ΄=80 Ν.\n2. Αλλά δεν μπορούμε να βρούμε ότι Τ=80 Ν και για έναν άλλο λόγο: επειδή η τάση ΔΕΝ είναι 80 Ν. Η τάση αρχίζει από την τιμή μηδέν όταν αφήνουμε το σφαιρίδιο και μεταβάλλεται από τη συνδυασμένη δράση και των τριών νόμων, ώσπου να αποκτήσει μια τελική τιμή. Η σχέση Τ=Τ΄ ισχύει συνεχώς, ενώ η σχέση Τ=80 Ν ισχύει μόνο στο τέλος και μόνο αν το σύστημα γίνει στατικό. Εμείς όμως δεν έχουμε δεδομένη την ισορροπία. Μελετάμε το σύστημα πριν τα σώματα ισορροπήσουν. Έτσι, σωστά επισημαίνεται ότι η λύση που βασίζεται στο ότι «αν ισορροπούν οι τάσεις είναι 80 Ν, επειδή οι τάσεις είναι 80 Ν θα ισορροπούν», είναι προφανώς λανθασμένη. Μήπως όμως και το να ζητάμε να υπολογίσουμε Τ=80 Ν, σημαίνει ότι εργαζόμαστε κυκλικά; Ότι ζητάμε να τεθεί στις προκείμενες το συμπέρασμα;\n3. Αλλά και στα παραδείγματα με τα διάφορα δεδομένα και στη λύση με Ν΄>80 Ν και Ν<80 Ν, νομίζω πως φαίνεται ότι το καθοριστικό δεν είναι οι συγκεκριμένες τιμές αλλά η ισότητα των τιμών των τάσεων.\nΦαίνεται ότι η διαφωνία έγκειται στην ερμηνεία των προτάσεων Τ=ω Ν και Τ΄=ω Ν. Η γνώμη μου είναι ότι η λογική τους σημασία, η σημασία τους που είναι λογικά συνεπής με τους όρους του προβλήματος είναι ότι, ανεξάρτητα από την τιμή τους, οι δυνάμεις που απαιτούνται πρέπει να είναι αντίθετες και αφού αυτό ισχύει, έπρεπε να είναι λογικά περιττό να υπολογίσουμε την τιμή τους. Για την «προτασιολογική λογική» δεν είναι. Για την πραγματικότητα όμως αποδεικνύεται ότι είναι. Η προτασιολογική λογική λέει ότι δεν ξέρει, αλλά η «άλλη» ξέρει και έχει και πάντα δίκιο. Άρα;…\nΗ απόδειξη θα μπορούσε(;) να επαναδιατυπωθεί ως εξής:\nΓια να ισορροπεί ο σωλήνας, πρέπει Τ΄= ω Ν\nΓια να ισορροπεί το σφαιρίδιο, πρέπει Τ= ω Ν\nΔηλαδή για να ισορροπούν και τα δύο σώματα, πρέπει οι δυνάμεις που ασκεί το νήμα να έχουν μέτρο ω Ν ή να είναι αντίθετες. Λόγω του 3ου νόμου του Νεύτωνα και του αβαρούς νήματος, οι δυνάμεις είναι πάντα αντίθετες. Άρα τα σώματα ισορροπούν.\nΚαταλαβαίνω ότι θα υπάρξει ο αντίλογος ότι δεν είναι «ή» αλλά «και». Δεν θα επιμείνω σ’ αυτό. Σε τελευταία ανάλυση, όχι μόνο δεν σκοπεύω, αλλά και δεν είμαι σε θέση, ούτε είναι δική μου δουλειά να κάνω υποδείξεις στη μαθηματική λογική.\nΗ προτασιολογική λογική λοιπόν λέει: «αν δεν βρεις τα μέτρα των δυνάμεων δεν ξέρεις αν τα σώματα ισορροπούν. Μπορεί και να μην ισορροπούν». «Και μάλιστα», θα προσθέσω εγώ, «με δεδομένο ότι για μια μόνο τιμή ισορροπούν, ενώ για άπειρες δεν ισορροπούν, η πιθανότητα να ισορροπούν είναι μηδέν. Αν δεν μπορώ να βρω τις τιμές αποκλείεται να ισορροπούν».\nΚι όμως, αρκεί να βρω αν οι δυνάμεις που απαιτούνται είναι ίσου μέτρου. Μετά, ξέροντας ότι ισχύει ο 3ος νόμος, μπορώ να πάω … για καφέ. Ξέρω τι θα κάνουν τα σώματα με απόλυτη βεβαιότητα.\nΟ «λογικός» θα φωνάζει ότι έκανα λάθος και χάλασα τους κανόνες της λογικής και εγώ θα του αποδεικνύω ότι αυτός κάνει λάθος, ότι εγώ ξέρω κι ας το απαγορεύει αυτός, όχι με λόγια, αλλά δείχνοντάς του τα σώματα ακίνητα «να πραγματοποιούν το απίθανο» περιγελώντας τους «λογικούς κανόνες».\nΠοιος έχει εδώ το πρόβλημα; Ποιος πρέπει να «ψαχτεί»; Ποιος πρέπει να αλλάξει τη στάση του; Προφανώς ο «λογικός». Ας βρει αυτός πώς θα βάλει τον 3ο νόμο στις προτάσεις του…\nΣαν κατακλείδα, θα ήθελα να τονίσω ότι δεν επιχειρώ να αμφισβητήσω την αξία της «προτασιακής λογικής», αλλά να γνωρίσω τα όρια ισχύος της. Και ζητάω να μου επιτραπεί να την χρησιμοποιώ για να μην στραβοπατάω σε πράγματα που δεν γνωρίζω ή δεν καταλαβαίνω καλά, αλλά να την υποτάσσω στη φυσική πραγματικότητα, θεωρώντας αυτήν ανώτερη και πλουσιότερη από κάθε λογικό κατασκεύασμα. Η λογική που είναι εκ των προτέρων κατασκευασμένη για να συσχετίζει μεταξύ τους νεκρές, στατικές αφαιρέσεις (αριθμούς, ποσότητες…) δεν είναι κατ’ ανάγκη ικανή να μελετήσει φυσικές οντότητες.\nΣε τελευταία ανάλυση, μπορούμε να βρίσκουμε αν τα σώματα ισορροπούν ή όχι και να προβλέπουμε πάντα σωστά, χωρίς να υπολογίζουμε τις δυνάμεις, είτε θεωρείται «λογικό» είτε όχι. Το ότι προβλέπουμε πάντα σωστά δεν έπρεπε να αποδεικνύει ότι η μέθοδος έχει σωστή λογική; Και η καθημερινή ζωή μας για κάποια «λογικά συστήματα» μπορεί να μην είναι «λογική». Υπάρχει όμως…\nΥΓ. 1. Η λογική που χρησιμοποιούμε γεννήθηκε από τον Αριστοτέλη και βασίστηκε στο ότι κάθε πράγμα είναι ίσο με τον εαυτό του κλπ. Η φράση του Ηράκλειτου που θεωρούσε ότι «δεν μπορείς να μπεις δυο φορές στο ίδιο ποτάμι» γιατί ξεχάστηκε; Πώς θα περιγράψουμε την αενάως κινούμενη πραγματικότητα με τη λογική της ακινησίας;\n2. Θυμάμαι ότι στην αρχική έκδοση του σχολικού βιβλίου κατεύθυνσης της Β΄ Λυκείου, ζητούταν να χαρακτηριστεί ως σωστή ή λανθασμένη η πρόταση «ο λόγος CP/CV είναι μεγαλύτερος ή ίσος της μονάδας». Γιατί η πρόταση τροποποιήθηκε; Μα επειδή έφερνε σε σύγκρουση δύο «λογικά συστήματα». Θα ήταν ενδιαφέρον για μένα να μάθω ποια απάντηση έδινε κάθε συνάδελφος τότε…\nΣχόλιο από τον/την Βαγγέλης Κουντούρης στις 24 Φεβρουάριος 2013 στις 23:37\n…και εδίδετο και μετά θάνατον Διονύση,\nαπλά πλήρωναν οι απόγονοι κάτι τις παραπάνω,\nιδιαίτερα αν ο μακαρίτης το είχε παρακάνει σε ατιμίες,\nώστε να μεταπηδήσει η ψυχή του “από το Καθαρτήριον εις τον Παράδεισον”,\nάλλως η Κόλαση ήταν μονόδρομος,\nρε τι “μηχανή” είχαν επινοήσει οι Θεομπαίχτες…\nΓιώργο δεν διαφώνησα με τους προβληματισμούς σου\n(έκανα και σχετική αναφορά, μάλλον δεν την είδες).\nΝα συμπληρώσω τα του ρήτορος:\nΕπρόκειτο για τον δικηγόρο Κόρακα και τον μαθητή του.\nΟ μαθητής εξέφρασε αμφιβολίες\nγια το αν μπορούσε ο δάσκαλός του να τον κάνει καλό δικηγόρο\nκαι αυτός, έχοντας εμπιστοσύνη στις ικανότητές του, ισχυρίστηκε ότι\nθα τον κάνει τόσο καλό δικηγόρο που θα κερδίσει την πρώτη του δίκη\nκαι δέχτηκε αν αυτό δεν συμβεί να του χαρίσει τα δίδακτρα.\nΈγιναν τα απαραίτητα μαθήματα,\nαλλά ο μαθητής αρνιόταν να πληρώσει τον δάσκαλο,\nοπότε όταν αυτός του είπε ότι θα καταφύγει στα δικαστήρια\nεπακολούθησε ο παρακάτω διάλογος:\nμ: είτε κερδίσω είτε χάσω τη δίκη δεν θα σε πληρώσω διότι:\nαν την κερδίσω δεν θα σε πληρώσω σύμφωνα με την απόφαση του δικαστηρίου,\nαν την χάσω πάλι δεν θα σε πληρώσω λόγω της συμφωνίας μας\nαφού έχασα την πρώτη μου δίκη\nδ: είτε κερδίσω είτε χάσω τη δίκη θα με πληρώσεις διότι:\nαν την κερδίσω θα με πληρώσεις σύμφωνα με την απόφαση του δικαστηρίου,\nαν την χάσω πάλι θα με πληρώσεις λόγω της συμφωνίας μας\nαφού κέρδισες την πρώτη σου δίκη\n(επρόκειτο για ένα σόφισμα,\nμε αμφιλεγόμενη απάντηση,\nβασικά διότι δεν είχε διευκρινιστεί αν στην πρώτη δίκη ο μαθητής\nείχε την ιδιότητα του δικηγόρου ή του κατηγορούμενου…)\nΣχόλιο από τον/την Γιώργος Γεωργαντάς στις 25 Φεβρουάριος 2013 στις 0:02\nΒαγγέλη τώρα είδα την αναφορά που λες και σ’ ευχαριστώ.\nΣ’ ευχαριστώ και για τη σωστή καταγραφή των του ρήτορος. Τώρα που τα βλέπω τα θυμάμαι. Ελπίζω να μην αλλοίωσα το βασικό της νόημα.\nΝα διευκρινίσω ότι η αναφορά μου στη γνώμη των συναδέλφων δεν είχε την έννοια παραπόνου. Ειλικρινά σέβομαι τις απόψεις που εκφράστηκαν.\nΜε την ευκαιρία να πω επίσης ότι ο “λογικός” που “μάχομαι” παραπάνω αποτελεί μια αφαίρεση και δεν έχει σχέση με όποιον υποστηρίζει άλλη άποψη. Και εγώ “λογικός” είμαι…\nΈστω ότι συμβαίνει … άρα συμβαίνει; | Υλικό Φυσικής - Χημείας\n[…] μια μεγάλη συζήτηση στην ανάρτηση του Νίκου Ανδρεάδη «Με αφορμή το Δ1 του 2011». Στη συζήτηση αυτή είχα γράψει ένα σχόλιο: […]


Φαβορί Πάρντο και Ζιλέ για Ξάνθη - SalonicaNews\nΦαβορί Πάρντο και Ζιλέ για Ξάνθη\nΗ προετοιμασία του Ολυμπιακού για το παιχνίδι της Κυριακής κόντρα στην Ξάνθη κορυφώνεται και ο Όσκαρ Γκαρθία καταστρώνει τα πλάνα του για το πως θα παρατάξει την ομάδα του στο «Καραϊσκάκης». Ο Όσκαρ Γκαρθία φαίνεται πως… κλίνει στη λύση του Φελίπε Πάρντο για να καλύψει το κενό του τιμωρημένου Μάρκο Μάριν στο δεξί άκρο της επίθεσης. Στις προπονήσεις συμμετέχει και πάλι ο Μεντί Καρσελά, που επίσης μπορεί να καλύψει τη θέση, ωστόσο μοιάζει δύσκολο μετά από 40 μέρες στο «ψυγείο» και με 2-3 προπονήσεις με την πρώτη ομάδα να παίξει, τουλάχιστον από την αρχή. Από εκεί και πέρα, μπορεί ο Παναγιώτης Ταχτσίδης να είναι ξανά διαθέσιμος, ωστόσο ο Καταλανός τεχνικός έμεινε πολύ ικανοποιημένος από την παρουσία του Γκιγιόμ Ζιλέ απέναντι στη Λαμία και φαίνεται πως ο Βέλγος έχει τον πρώτο λόγο για τη μεσαία γραμμή. Θυμίζουμε πως για το ματς με την Ξάνθη δεν υπολογίζονται οι Οτζίτζα Οφόε και Ομάρ Ελαμπντελαουί.\nΣτο μεταξύ ο τεχνικός του Ολυμπιακού Όσκαρ Γκαρθία στον Ολυμπιακό, μίλησε Νova, και μεταξύ των άλλων αναφέρθηκε και στο ματς με την Ξάνθη, αλλά και στο που κριθεί το πρωτάθλημα.\n«Έχουμε δει πολλά παιχνίδια της Ξάνθης , όπως και το πρώτο ματς όπου μπορούσε ακόμη και να μας κερδίσει. Είναι πολύ οργανωμένη ομάδα, που παίζει καλά τις αντεπιθέσεις και μπορεί να μας δημιουργήσει προβλήματα. Θα πρέπει να είμαστε προσεκτικοί». Για το αν το πρωτάθλημα κριθεί ανάμεσα σε ΟΛυμπιακο, ΠΑΟΚ και ΑΕΚ είπε: «Δεν σκεφτόμαστε αυτές τις ομάδες αυτή τη στιγμή, παρά μόνο το προσεχές ματς. Αυτό το πρωτάθλημα είναι το πιο δύσκολο των τελευταίων ετών, γιατί οι ομάδες που αναφέρατε είναι σε παρόμοιο επίπεδο και παρόμοια κατάσταση με μας. Όμως εμείς επικεντρωνόμαστε μόνο στα δικά μας παιχνίδια».


ΒΗΜΑ...τίζοντας: Μετά τον Γιώργο, η ώρα του Χρήστου Τασχουνίδη; | Ολύμπιο Βήμα\nΑρχική >Ιστολόγια >Το ιστολόγιο του/της fotistz >ΒΗΜΑ...τίζοντας: Μετά τον Γιώργο, η ώρα του Χρήστου Τασχουνίδη;\nΈνα από τα πρόσωπα που σφράγισαν την οικονομική και πολιτική ζωή της Κατερίνης τον προηγούμενο αιώνα ήταν σίγουρα ο Γιώργος Τασχουνίδης.\nΟ Γιώργος κόσμησε τον Δήμο Κατερίνης, διατελώντας επί χρόνια δημοτικός σύμβουλος, ενώ παράλληλα άφησε ουσιαστικό έργο ως Πρόεδρος του Εμπορικού Συλλόγου Κατερίνης. Καπνομεσίτης στο κύριο επάγγελμα ο Γιώργος, για πολλά χρόνια γυρνούσε καθημερινά τα περίχωρα της Πιερίας και γνώριζε από πρώτο χέρι τα προβλήματα των χωριών.\nΓι αυτό και ήταν αγαπητός σε όλους. Έμπορος και συνεταίρος στο κατάστημα αθλητικών ειδών mundial sport με τον αείμνηστο ποδοσφαιριστή Παρασκευά Πορτοκαλίδη και μετέπειτα στο κατάστημα αθλητικών ειδών Αθλητική Πολιτεία. Πρόεδρος του τηλεοπτικού σταθμού Δίον Τηλεόραση όπου την σκυτάλη παρέδωσε στον γιο του Πλάτωνα.\nΣτη διάρκεια του χρόνου, όλα τα παιδιά του άφησαν το στίγμα τους στην τοπική μας κοινωνία και σήμερα ο γιος του Χρήστος θα είναι υποψήφιος Δημοτικός σύμβουλος, στο πλευρό του Θανάση Λιακόπουλου. Αγαπητός και εργατικός ο Χρήστος, έχει ήδη δώσει τα διαπιστευτήρια του στην μουσική, τον πολιτισμό και τον αθλητισμό και αν τον τιμήσουν οι Δημότες της Κατερίνης, μόνο να προσφέρει έχει στο νέο Δημοτικό συμβούλιο.\nΜετά τον Γιώργο έφτασε και η ώρα του Χρήστου Τασχουνίδη;\nΒΗΜΑ...τίζοντας: O Βαγγέλης Μπαντές Υποψήφιος στη Δημοτική...\nΒΗΜΑ...τίζοντας: Συναντώντας τους υποψήφιους του Θ. Λιακόπο...


POS (point of sale) σε PHP - freestuff.gr\nPOS (point of sale) σε PHP\nΔημοσίευση από charavge » 27 Σεπ 2014 16:14\nΑναζητώ λογισμικό POS σε PHP κατά προτίμηση, για να μπορώ να εκτυπώνω σε ταμειακή μηχανή (αυτό το φτιάχνω εγώ αναλόγως τον κατασκευαστή) και παράλληλα σε εκτυπωτή την παραγγελία.\nΑν γνωρίζετε και άλλες λύσεις δεκτές, αλλά προτιμώ PHP με έτοιμο interface, το οποίο να είναι και responsive.\nΔημοσίευση από webdevgr » 27 Σεπ 2014 17:44\nΔεν ξέρω αν υπάρχει κάτι free αλλά επί πληρωμή αυτό: http://www.phppointofsale.com/ μου φαίνεται πολύ καλό και με εφαρμογές android ios\nΔημοσίευση από charavge » 28 Σεπ 2014 01:49\nΔυστυχώς παραείναι απλό και δεν έχει γραφικό περιβάλλον.\nΜε ενδιαφέρει με γραφικό περιβάλλον.\nΔημοσίευση από giannis17 » 28 Σεπ 2014 20:12\nΈχω αναπτύξει μια εμπορική εφαρμογή σε PHP που μπορεί να υποστηρίξει POS αλλά δεν θα είναι έτοιμη για λειτουργία (τουλάχιστον όσον αφορά το κομμάτι του POS) για κανα-2 μήνες ακόμα.\nΥ.Γ. Απλά αναφέρω πως η εφαρμογή τρέχει σε δικό μου server, δεν δίνω κώδικα για να το τρέξει κάποιος localhost. Μένει να στηθεί η τοπική εφαρμογή που θα μεταφέρει τα αιτήματα από τον browser σε ταμειακή/εκτυπωτή.\nΠερισσότερα σε PM.\nΔημοσίευση από charavge » 29 Σεπ 2014 22:02\ngiannis17 έγραψε: Έχω αναπτύξει μια εμπορική εφαρμογή σε PHP που μπορεί να υποστηρίξει POS αλλά δεν θα είναι έτοιμη για λειτουργία (τουλάχιστον όσον αφορά το κομμάτι του POS) για κανα-2 μήνες ακόμα.\nΝα πω ότι με ενδιαφέρει το localhost. Έχω ξεκινήσει κι εγώ κάτι δικό μου, απλώς βλέπω ότι μου παίρνει πολύ χρόνο για να πετύχω όλα όσα χρειάζομαι κι έτσι αναζητώ έτοιμη λύση. Εν τω μεταξύ η ταμειακή που έχω να στήσω έχει ενσωματωμένο POS, το οποίο βλέπεις μέσω tablet ή και PC, αλλά δεν εκτυπώνει τις παραγγελίες σε εκτυπωτή που θέλω εγώ.\nΔημοσίευση από giannis17 » 30 Σεπ 2014 00:10\nΟποιοδήποτε σοβαρό project απαιτεί χρόνο. Απλά η γνώμη μου είναι πως δεν θα βρεις εφαρμογή POS σε ανοιχτό κώδικα, ή αν βρεις θα είναι πολύ κάτω του μετρίου σαν αποτέλεσμα.\nΜπορείς να δεις λύσεις κλειστού κώδικα, ακόμα και από ελληνικές εταιρίες υπάρχουν πολύ οικονομικές εφαρμογές (των 200/300 ευρώ).\nΠληροφοριακά η έκδοση POS της δικής μου εφαρμογής θα έχει Windows App για front-end (συμβατό με Windows 8/8.1/9), σχεδιασμό HTML5/CCS3 αλλά όλες οι λειτουργίες: σύνδεση με βάση, εκτυπώσεις, σύνδεση με ταμειακή (σήμερα μου έστειλαν το API από μια ελληνική σειρά ταμειακών) κλπ με C++.\nTo back-end για το management θα παραμείνει PHP ενώ θα υπάρχει και εφαρμογή σερβιτόρου για Windows/Android Phone & PDA.\nΑυτή τη στιγμή μόνο το backend είναι έτοιμο για αυτό είπα πως θέλω 2 μήνες ακόμα.


ΓΡΑΦΕΙ: ΤΑΝΙΑ ΖΕΡΒΟΥ 21-01-2019\n4. Κάν' το όπως οι Κινέζοι\nΤα σιτηρά ολικής αλέσεως, όπως το καστανό ρύζι, το κριθάρι, η βρόμη και το σιτάρι ολικής αλέσεως, ανήκουν κι αυτά στη στρατηγική απώλειας βάρους. Σε χορταίνουν με λιγότερες θερμίδες και πιθανά να μειώσουν τη χοληστερόλη σου. Τα δημητριακά ολικής αλέσεως βρίσκονται, πλέον, σε πολλά προϊόντα, όπως βάφλες, ζύμη για πίτσα, mafin, ζυμαρικά και "λευκό" ψωμί για τοστ ολικής αλέσεως.\n6. Κοίτα τα "αδύνατα" ρούχα σου\nEάν βάλεις λαχανικά αντί για αλλαντικά στην πίτσα, θα γλιτώσεις 100 θερμίδες από το γεύμα σου. Άλλα κόλπα είναι να μειώσεις την ποσότητα τυριού ή να βάλεις τυρί light και να επιλέξεις λεπτή ζύμη που φτιάχνεται μόνο με λίγο ελαιόλαδο. Διάβασε επίσης: Η καταπληκτική συνταγή για πίστα με λαχανικά και ζύμη ολικής άλεσης!\nΠροτίμησε τα ψηλά και λεπτά ποτήρια αντί για τα κοντά και φαρδιά για να μειώσεις τις "υγρές" θερμίδες –και το βάρος σου– χωρίς δίαιτα. Έτσι, θα πίνεις 25-30% λιγότερο αναψυκτικό, χυμό, κρασί ή άλλο ρόφημα. Πώς λειτουργεί; Ο Brian Wansink, Ph.D., λέει ότι οι οπτικές ενδείξεις μας ξεγελούν, με αποτέλεσμα να καταναλώνουμε λιγότερο ή περισσότερο. Με τα τεστ που πραγματοποίησε ο ίδιος στο Πανεπιστήμιο Cornell, διαπίστωσε ότι όλοι οι άνθρωποι έριχναν περισσότερη ποσότητα σε κοντό, φαρδύ ποτήρι – ακόμη και οι έμπειροι μπάρμεν.\n12. Πες "ναι" στο πράσινο τσάι\nΗ κατανάλωσή του είναι επίσης μια καλή στρατηγική απώλειας βάρους. Σε κάποιες έρευνες υποστηρίζεται ότι μπορεί να επιταχύνει προσωρινά την καύση θερμίδων του οργανισμού, πιθανόν μέσω της δράσης φυτοχημικών που ονομάζονται κατεχίνες. Στη χειρότερη περίπτωση, θα πιεις ένα αναζωογονητικό αψέφημα χωρίς πολλές θερμίδες. Διάβασε επίσης: Τα βότανα που κόβουν την όρεξη\nΟι γυναίκες που κάνουν yoga τείνουν να ζυγίζουν λιγότερο από άλλες, σύμφωνα με μελέτη στην επιθεώρηση Journal of the American Dietetic Association. Ποιος είναι ο συσχετισμός; Όσοι έκαναν yoga σε τακτική βάση ανέφεραν ότι είχαν πιο "συνειδητή" προσέγγιση προς το φαγητό. Για παράδειγμα, έβλεπαν τις μεγάλες μερίδες στα εστιατόρια, αλλά έτρωγαν μόνο μέχρι να χορτάσουν. Οι ερευνητές θεωρούν ότι η ήρεμη αυτογνωσία που αναπτύσσεται μέσω της yoga βοηθά τους ανθρώπους να αντιστέκονται στην υπερφαγία.\nΤρώγε σπιτικά γεύματα τουλάχιστον 5 ημέρες την εβδομάδα – είναι το Νο 1 μυστικό των αδύνατων! Σε έρευνα στην επιθεώρηση Consumer Reports διαπιστώθηκε ότι ήταν η βασική συνήθεια όσων "έχαναν βάρος με επιτυχία". Σε αποθαρρύνει; Το μαγείρεμα μπορεί να είναι πιο εύκολο απ’ όσο νομίζεις. Υπάρχουν έτοιμες επιλογές για να φτιάξεις γεύματα στα γρήγορα, όπως ο άπαχος κιμάς για μπιφτέκια, λαχανικά πλυμένα και κομμένα, φασόλια σε κονσέρβα, ψητό φιλέτο κοτόπουλο ή ψητός σολομός. Εάν, ωστόσο, τύχει να φας σε εστιατόριο, διάβασε εδώ πώς θα εξασφαλίσεις ότι η παραγγελία σου είναι υγιεινή και light!\n15. Παύση = Τέλος!\nΟι περισσότεροι άνθρωποι έχουν μια φυσιολογική "παύση κατανάλωσης φαγητού", όταν αφήνουν κάτω το πιρούνι για μερικά λεπτά. Έχε το νου σου σε αυτή τη στιγμή και μη γευματίσεις άλλο. Άδειασε το πιάτο σου στα σκουπίδια και απόλαυσε τη συζήτηση. Είναι ένα σιωπηλό σήμα ότι έχεις χορτάσει, αλλά δεν έχεις σκάσει. Οι περισσότερο άνθρωποι δεν το αντιλαμβάνονται.\nΚάν' το όταν σου έρχεται έντονη όρεξη για σνακ. Η προετοιμασία του δείπνου μετά τη δουλειά, το πάρτι, η τηλεόραση ή το σερφάρισμα στο Διαδίκτυο είναι περιπτώσεις που αυξάνουν επικίνδυνα την πιθανότητα ασυλλόγιστου τσιμπολογήματος. Μια τσίχλα με έντονη γεύση υπερισχύει των άλλων τροφών ώστε να μην έχουν πια ωραία γεύση.


Ο Βασίλης Πορφυράκης και η Josephine θετικοί στον κορωνοϊό: Με οξυγόνο ο τραγουδιστής - Τα λόγια της pop artist | Hello Magazine\nΔύσκολες στιγμές για την κοινωνία\n31 ΔΕΚΕΜΒΡΙΟΥ 21 - 11:31\nΗ εξάπλωση του κορωνοϊού είναι μεγάλη και τα κρούσματα αυξάνονται σε μεγάλο βαθμό. Ο Βασίλης Πορφυράκης γνωστοποίησε ότι είναι θετικός στον ιό και κοινοποίησε εικόνα του ενώ παράλληλα πέρασε το μήνυμά του.\n«Να προσέχετε τους εαυτούς σας και τους αγαπημένους σας, υπεύθυνοι στην κοινωνία…! Δεν παίζει αυτό το πράγμα που λέγεται Covid! Βρήκα που θα κάνω αλλαγή φέτος! Αλλά θα τα καταφέρουμε», έγραψε χαρακτηριστικά.\nΗ Josephine ανέφερε ότι είναι θετική, παρόλο που είναι τριπλά εμβολιασμένη, και δήλωσε ότι έχει ήπια συμπτώματα.\n«Hello! Εγώ παιδιά όπως λέει και το τραγούδι που βγάλαμε με τον Γιώργο Κοκοσαίο έτρεξα αλλά δεν σώθηκα. Ο κορονοϊός βρήκε και εμένα. Ευτυχώς έχω τριπλά εμβολιαστεί και το περνάω πολύ ήπια προς το παρόν. Γενικά θα έλεγα να προσέχετε με ποιους έρχεστε σε επαφή. Γιαγιάδες, παππούδες γιατί μπορεί να μην το περάσουν και τόσο ήπια και να είναι πιο σοβαρό το θέμα».\nΠΕΡΙΣΣΟΤΕΡΑ ΓΙΑ ΚΟΡΟΝΟΪΟΣ, JOSEPHINE, ΒΑΣΙΛΗΣ ΠΟΡΦΥΡΑΚΗΣ\nAπονομή πλατινένιου δίσκου για τη Josephine! Οι λαμπεροί καλεσμένοι και η sexy εμφάνιση της Έλενας Τσακρινού Josephine: Με μπικίνι στις Μπαχάμες Άννα Κορακάκη: Νόσησε από κορονοϊό και μένει εκτός του ευρωπαϊκού πρωταθλήματος Άννα Φόνσου: Θετική στον κορονοϊό η ηθοποιός – Το μήνυμά της Γιάννης Καλλιάνος: Θετικός στον κορονοϊό -Το μήνυμά του στα social media


Άμεση λάμψη προσώπου με χαλαρωτικές ασκήσεις! - beauty-secrets.gr\nO τρόπος που αντιδράτε στο καθημερινό στρες, με θυμό, πικρία ή παραίτηση, μπορεί να αποτυπωθεί στο πρόσωπό σας με το πέρασμα του χρόνου. Οι μύες του προσώπου «σετάρονται» με τις επαναλαμβανόμενες εκφράσεις, οδηγώντας σε ορατές ρυτίδες στο πρόσωπό σας. Χαλαρώνοντας αυτούς τους μυς αποκτάτε άμεση λάμψη προσώπου, ενώ σε αυτό βοηθούν και πολλά φυσικά καλλυντικά ομορφιάς.\nΤσεκάρετε την έκφρασή σας\nΌποτε το θυμάστε (και ειδικά σε περιόδους έντονης συγκέντρωσης), κοιτάξτε αν κάνετε μορφασμούς που τσαλακώνουν το πρόσωπό σας. Συνοφρυώνεστε; Σφίγγετε το σαγόνι σας; Τραβάτε προς τα πάνω το στόμα σας; Μην κρίνετε τις συνήθειές σας αυτές, απλά παρατηρήστε τις και μετά ηρεμήστε το πρόσωπό σας, για να μειώσετε τις γραμμές έκφρασης.\nΆμεση λάμψη προσώπου με χαλάρωση\nΗ χαλάρωση από μόνη της μπορεί να είναι αρκετή για να απαλύνετε λεπτές γραμμές και ρυτίδες έκφρασης. Καθίστε ή ξαπλώστε άνετα και κλείστε τα μάτια. Κρατήστε τις σκέψεις σας μακριά από όσα σας απασχολούν συγκεντρωθείτε στην αναπνοή σας ή μετρήστε μέχρι το τέσσερα, καθώς εισπνέετε και εκπνέετε.\nΧαλαρώστε τα σημεία που συνήθως σφίγγουν από την ένταση: κατεβάστε τους ώμους, χαλαρώστε το σαγόνι σας, ηρεμήστε τα φρύδια σας, νιώστε τα μάτια σας βαριά, αφήστε τα χείλη σας χαλαρά. Ξεσφίξτε τα δόντια και αφήστε τη γλώσσα σας χαλαρή να ακουμπάει στον ουρανίσκο σας.\nΑφήστε τα ρουθούνια και τα αφτιά σας να ηρεμήσουν. Φανταστείτε να χαλαρώνουν οι ρίζες των μαλλιών στο πίσω μέρος του κεφαλιού σας. Μείνετε ανέκφραστες, ειπνέοντας ήσυχα από τη μύτη για 3-5 λεπτά.\nΣταματήστε να συνοφρυώνεστε\nΓια να αποφύγετε τις ρυτίδες έκφρασης στο μέτωπο και το πόδι της χήνας στην άκρη των ματιών, κρατήστε χαλαρά τα μάτια σας, ακόμα κι όταν χαμογελάτε. Αν έχετε ξηρά μάτια, πράγμα που συνήθως προκαλείται όταν δουλεύουμε πολλές ώρες μπροστά σε υπολογιστή, από κεντρική θέρμανση ή από φακούς επαφής. Αυξήστε την πρόσληψη αντιοξειδωτικών βιταμινών με τα κατάλληλα συμπληρώματα διατροφής.\nΧαλαρώστε το μέτωπο, άμεσα\nΓια να απαλύνετε τις γραμμές έκφρασης στο μέτωπο, σχηματίστε με τον δείκτη και το μεσαίο σας δάχτυλο έναν. Τοποθετήστε τα στο κέντρο του μετώπου και σιγά σιγά ανοίξτε τα, απαλύνοντας με αυτή την κίνηση τις γραμμές στο μέτωπα Επαναλάβετε μερικές φορές, πάντα μεκίνηση προς τα έξω.\nΜην ξεχνάτε να φοράτε τα γυαλιά ηλίου σας, όταν πρόκειται να βγείτε έξω μέρα, για να αποφύγετε να μισοκλείνετε τα μάτια σας.\nΧαλαρωτικές ασκήσεις για άμεση λάμψη προσώπου\nΞαπλώστε μπρούμυτα, με τα πόδια σας λίγο πιο ανοιχτά από τη λεκάνη σας και τα δάχτυλα να δείχνουν προς τα έξω.\nΤο κεφάλι σας να ξεκουράζεται πάνω στις παλάμες σας ή γυρισμένο στη μία πλευρά.\nΚλείστε τα μάτια σας και χαλαρώστε εντελώς προς το έδαφος.\nΑφήστε τη λεκάνη, τους ώμους και τις φτέρνες σας να βουλιάξουν, το ίδιο και το στέρνο σας.\nΝιώστε την επιδερμίδα του προσώπου σας να χαλαρώνει, να αφήνεται στη βαρύτητα. Μετά από 3 λεπτά περίπου, γυρίστε ανάσκελα.\nΝιώστε και πάλι τη λεκάνη και τους ώμους σας βαριά. Αφήστε το βάρος του κεφαλιού σας να βυθιστεί στο πάτωμα.\nΕπιτρέψτε στην επιδερμίδα σας να είναι ανέκφραστη και βαριά,να αφήνεται πάνω στον χαλαρό σκελετό σας. Νιώστε σαν οι πόροι σας να είναι ανοιχτοί, η επιδερμίδα σας καθαρή.\nΌταν σηκωθείτε, προσπαθήστε να κρατήσετε αυτή την αίσθηση καθαρότητας και ελευθερίας από τις συγκεκριμένες εκφράσεις της καθημερινότητας.\nΣτάση yoga για άμεση λάμψη\nΣτάσεις που τονώνουν τη μικροκυκλοφορία χαρίζουν άμεση νεανική φωτεινότητα.Δεν υπάρχει καλύτερος τρόπος να κάνετε αυτή την άσκηση από το να αναστρέψετε το σώμα σας,για να φέρετε στο πάνω μέρος του ένα κύμα από φρέσκο, οξυγονωμένο αίμα.\n1.Στάση “Downward dog” (Κάτω σκύλος): ξεκινήστε στηρίζοντας το σώμα σας στα χέρια και τα γόνατά σας, με τα πόδια σας μακριά το ένα από το άλλο, στο ύψος των ισχίων. Ανοίξτε τα χέρια και πιέστε τις παλάμες και τα δάχτυλα στο πάτωμα. Εισπνεύστε, πατήστε τα δάχτυλα του ποδιού σας και σηκώστε τη λεκάνη προς τα πίσω, προς το ταβάνι, μακριά από τα πόδια.\n2.Προσπαθήστε να ισιώσετε τα πόδια σας. Κρατήστε τους βραχίονες σε ευθεία και φανταστείτε πως τεντώνετε τις μασχάλες σας προς τα γόνατα. Εκπνεύστε, για να βγείτε από τη στάση. Επαναλάβετε 3 φορές (αποφύγετε αυτή τη στάση, αν έχετε υψηλή πίεση).\nTagged in yoga, Ασκήσεις, ΑΣΚΗΣΕΙΣ YOGA, ΑΣΚΗΣΕΙΣ ΓΙΑ ΣΥΣΦΙΞΗ ΛΑΙΜΟΥ, ΑΣΚΗΣΕΙΣ ΓΙΑ ΤΟ ΠΡΟΣΩΠΟ, ΛΑΜΠΕΡΟ ΔΕΡΜΑ, λαμπερο προσωπο, ρυτίδες, ΡΥΤΙΔΕΣ ΕΚΦΡΑΣΗΣ, χαλάρωση\nPrevΠρωτότυπη διακόσμηση σπιτιού χωρίς κόπο!\nNextNo make up look η νέα τάση στο μακιγιάζ!


«H ζωή είναι ωραία και ο θάνατος θλιβερός» …από δύο Κερκυραίους Zωγράφους, στην «Kερκυραϊκή Πινακοθήκη» « "ΤΟ ΚΟΛΟΧΑΡΤΟΝ"\n«H ζωή είναι ωραία και ο θάνατος θλιβερός» …από δύο Κερκυραίους Zωγράφους, στην «Kερκυραϊκή Πινακοθήκη»\nΑυγ.21 by ΕΚΔΟΣΕΙΣ ΤΟ ΚΟΛΟ\n• Tη Δευτέρα, 3 Σεπτεμβρίου (και ώρα 8.30 το βράδυ) εγκαινιάζετε στην «Kερκυραϊκή Πινακοθήκη» (Ιωάννου Θεοτόκη 77 / Κέρκυρα) μια πολύ ενδιαφέρουσα Έκθεση Ζωγραφικής, που έχει σαν τίτλο… «H ζωή είναι ωραία και ο θάνατος θλιβερός». Οι ζωγράφοι P.S.Mavro/Stavriotis – Γιώργος Α. Μικάλεφ, ανοίγουν την φετινή Xειμερινή Εικαστική περίοδο της «Kερκυραϊκής Πινακοθήκης» παρουσιάζοντας τα νέα ζωγραφικά έργα τους. Οι καλλιτέχνες δούλεψαν προγραμματισμένα με «κοινό τίτλο»… αλλά ο κάθε ένας με το δικό του πρωτότυπο τρόπο. Το αποτέλεσμα τελικά και αυτής της εικαστικής συνεργασίας τους… τουλάχιστον μας «εκπλήσσει» και μας «προβληματίζει»!\n• Ο P.S.Mavro/Stavriotis (ο «παλαιότερος») ζωγραφίζει επάνω σε κοινές χαρτόκουτες συσκευασίας «Προθανάτια, Επιθανάτια, Μεταθανάτια» έργα… και λέει για τη ζωγραφική του… «Προβληματίζομαι, το τελευταίο καιρό, πάνω στο τρίπτυχο «Προθανάτια, Επιθανάτια, Μεταθανάτια». Όλος αυτός ο προβληματισμός, μου έδωσε θέμα για ζωγραφική. Φιλοτέχνησα έργα με θέμα «Ο Θάνατος είναι άσχημος», «Oι αρχέγονοι θεοί του Θανάτου», ή «Τα αρχαία θεϊκά ζευγάρια» κλπ… Αυτά τα έργα μου, είναι ζωγραφισμένα επάνω σε ταπεινές – φτωχές – χαρτόκουτες συσκευασίας – με ακριλικά χρώματα και λαδοπαστέλ. Τη βασική φόρμα – στάση – των έργων την έδωσε το όρθιο ανάπτυγμα της χαρτόκουτας, πάνω στην οποία και είναι ζωγραφισμένες οι Aρχέγονες – Πρώτο γονικές – φιγούρες μου…».\n• Ο Γιώργος Μικάλεφ (ο «νεότερος») ζωγραφίζει επάνω σε χαρτί… «Ευοίωνα και δυσοίωνα στιγμιότυπα καθημερινότητας», όπως λέει ο ίδιος και συμπληρώνει… «Ως καλλιτέχνης μπορεί να διακατέχομαι από την εμμονή ενός επικείμενου πιθανού «ψυχικού ακρωτηριασμού» της γενιάς μου… αλλά δεν παύω να βλέπω και τη χαρά της απλής ζωής, του έρωτα, της προσφοράς, της φιλίας και της δημιουργικότητας. Στα έργα μου ζωγραφίζω «ευοίωνα στιγμιότυπα» να συνυπάρχουν μαζί με τα «δυσοίωνα στιγμιότυπα». Κατά κάποιο τρόπο – τα «ευοίωνα» ξορκίζουν τα «δυσοίωνα»! …και όλα αυτά γιατί πιστεύω πως, τελικά «ανάμεσα στο καλό και στο κακό, θα βρεθεί η ισορροπία», μία ισορροπία σαν αυτή που επικρατεί ανάμεσα στους «Αμνούς» και τους «Γνώμους» που αγαπώ να ζωγραφίζω κατά καιρούς!»\n• Τα έργα παρουσιάζονται ως ενότητα, στην Iδιωτική «Kερκυραϊκή Πινακοθήκη» του Mιχαήλ Aγγέλου Βραδή. (Ιωάννου Θεοτόκη 77 / Κέρκυρα) από τις 3/9/12 – έως τις 19/11/12.\n• Eυχαριστούμε εκ των πρότερων τόσο για την παρουσία σας στα Eγκαίνια της Έκθεσης…\nόσο και για την προβολή αυτής της καλλιτεχνικής εργασίας.\nP.S.Mavro/Stavriotis – Γιώργος Α. Μικάλεφ\nΠαρακαλούμε και ευχαριστούμε για την δημοσίευση του.\nThis entry was posted in Ζωγραφική and tagged art, corfu, george micalef, έκθεση ζωγραφικής, P.S. Mavro.\n← Κυκλοφορησε το Zero geographic vol.7\nΛογοκρισία & Όρια σε τέχνη/κωμωδία →\n2 comments on “«H ζωή είναι ωραία και ο θάνατος θλιβερός» …από δύο Κερκυραίους Zωγράφους, στην «Kερκυραϊκή Πινακοθήκη»”\nΟ/Η Έκθεση ζωγραφικής στην Κερκυραϊκή πινακοθήκη – «H ζωή είναι ωραία και ο θάνατος θλιβερός» « Τάδε έφη… ΕΦΗ λέει:\n1 Σεπτεμβρίου, 2012 στο 07:22\n[…] https://kolobooks.wordpress.com/2012/08/21/art66/ […]\nΟ/Η marie λέει:\n18 Οκτωβρίου, 2012 στο 22:51\nΚαλή επιτυχία 🙂\nΓράψτε απάντηση στο marie Ακύρωση απάντησης\nΣΑΜΠΣΚΡΑΙΜΠ ΕΥΛΟΓΗΜΕΝΟΙ «ΟΙ ΜΟΝΑΧΟΙ» στο γιου τουμπ\nΚόμιξ & Γελοιογραφίες (248)\nΚείμενα & Άρθρα κλπ (141)\nVideo & Music Club (305)


Το 2017 χάσαμε 7,5 δις στα έσοδα του ΦΠΑ - ΚΕΦίΜ\nΤο 2017 χάσαμε 7,5 δις στα έσοδα του ΦΠΑ\n27 Σεπτεμβρίου, 2019 byalona\nΗ πιο αισιόδοξη παρατήρηση των προεκλογικών προγραμμάτων των τελευταίων εκλογών ήταν πως όλα τα μεγάλα κόμματα κινήθηκαν σε μία κατεύθυνση μείωσης των φορολογικών συντελεστών. Το κάθε κόμμα φυσικά, αναλόγως την ιδεολογική πλατφόρμα που ήθελε να επικοινωνήσει, είχε διαφορετικής κλίμακας μειώσεις, ωστόσο φαίνεται όλοι να συμφωνούσαν πως αρκετά με την υπερφορολόγηση, η ανάπτυξη έρχεται με μείωση των φόρων.\nΈνας από τους σημαντικότερους φορολογικούς συντελεστές με επίδραση σε πολλές πτυχές της οικονομίας είναι ο ΦΠΑ. Πριν λίγες ημέρες η Ευρωπαϊκή Επιτροπή παρουσίασε μία έκθεση σχετικά με τη διαφορά ανάμεσα στα αναμενόμενα έσοδα του ΦΠΑ και σε αυτό που εισέπραξε στην πραγματικότητα το κράτος. Η Ελλάδα βρίσκεται στη δεύτερη θέση μεταξύ των χωρών της ΕΕ (28), όσον αφορά τις περισσότερες απώλειες μεταξύ αναμενόμενων και εισπραχθέντων εσόδων στον ΦΠΑ, για το 2017 (το ίδιο ισχύει και για το 2016). Αυτό σημαίνει πρακτικά ότι η χώρα μας εισέπραξε περίπου 7,5 δις ευρώ λιγότερα από όσα θα μπορούσε να εισπράξει.\nΟ μέσος όρος αυτής της διαφοράς μεταξύ αναμενόμενων και εισπραχθέντων εσόδων του ΦΠΑ για το σύνολο των χωρών της ΕΕ για το 2017 ήταν κοντά στο 10%. Ωστόσο στην Ελλάδα το αντίστοιχο ποσοστό αγγίζει το 34%. Στο ερώτημα ποια χώρα τα πάει καλύτερα η απάντηση είναι η Κύπρος, έχει απώλεια εσόδων μόλις 0,6%. Την ακολουθούν το Λουξεμβούργο (0,7%), η Σουηδία (1,5%), Μάλτα (1,8%) και Ισπανία (2,4%).\nΗ σχέση των εισπραχθέντων εσόδων με το ύψος του συντελεστή του ΦΠΑ είναι δομικό δημοσιονομικής σύνθεσης. Ο βασικός ΦΠΑ στην Ελλάδα είναι στο 24% ενώ στις χώρες με τη μικρότερη απώλεια εσόδων είναι οι: Κύπρος 19%, Λουξεμβούργο 17%, Σουηδία 25%, Μάλτα 18% και Ισπανία 21%. Μόνο οι Σουηδοί έχουν μικρή απώλεια με μεγαλύτερο συντελεστή ΦΠΑ από εμάς. Γενικότερα οι χώρες που καταφέρουν να κρατήσουν την απώλεια εσόδων από τον ΦΠΑ κάτω του 10% (μ.ο. στην ΕΕ) με μικρότερο συντελεστή ΦΠΑ από την Ελλάδα είναι 11, ενώ οι χώρες που το καταφέρουν με μεγαλύτερο συντελεστή ΦΠΑ από την Ελλάδα είναι 3 (Κροατία, Δανία, Σουηδία).\nΗ σύνθεση του ΑΕΠ μας στηρίζεται σε μεγάλο βαθμό στην κατανάλωση. Όταν ο βασικός συντελεστής ΦΠΑ είναι τόσο υψηλός, οι συναλλαγές αποθαρρύνονται ή περνάνε στην παραοικονομία, δηλαδή το κράτος δεν έχει όφελος. Μία μείωση του ΦΠΑ θα μίκρυνε την απώλεια εσόδων, καθώς τα αναμενόμενα έσοδα θα ήταν λιγότερα και τα συλλεχθέντα περισσότερα λόγω αύξησης των συναλλαγών. Τέλος, μία σημαντική μείωση δεν έχει μόνο δημοσιονομικό αποτέλεσμα, αλλά είναι ευεργετική για το σύνολο της οικονομίας, αφού συνδέεται και με την οικονομική μεγέθυνση.\n*Το άρθρο δημοσιεύτηκε στην εφημερίδα Φιλελεύθερος στις 27.09.2019\n"Δημόσια Επιλογή" του Eamonn Butler\n5 σημαντικά αποφθέγματα του Ludwig von Mises


Ζητάει τα διπλά για να μείνει στην Παρί ο Νεϊμάρ! - Sportsking.gr\nΖητάει τα διπλά για να μείνει στην Παρί ο Νεϊμάρ!\nΤρελά πράγματα από τον Νεϊμάρ! Ο Βραζιλιάνος ζητάει διπλασιασμό αποδοχών για να μείνει στην Παρί Σεν Ζερμέν και να μην επιστρέψει στην Ισπανία.\nΟ Νεϊμάρ θέλει να μας τρελάνει.\nΗ Παρί Σεν Ζερμέν αποκλείστηκε από τη Ρεάλ Μαδρίτης και έμεινε εκτός συνέχειας Champions League. Στο στρατόπεδο των Γάλλων επικρατεί μεγάλη γκρίνια και ο Νεϊμάρ θέλει να φύγει, έχοντας στο μυαλό του πρώτα να επιστρέψει στην Μπαρτσελόνα.\nΩστόσο, εάν κάτι τέτοιο δεν συμβεί θα επιδιώξει να πάει στη Ρεάλ. Η Παρί δεν θέλει ούτε να το σκέφτεται το συγκεκριμένο σενάριο, με τον πρόεδρο της ομάδας, Νασέρ Αλ Κελαϊφί, να δηλώνει ότι ο Βραζιλιάνος δεν θα φύγει.\nΩστόσο, κάτι τέτοιο δεν ισχύει απόλυτα. Σύμφωνα με όσα υποστηρίζουν οι Times, ο Νεϊμάρ για να μείνει στην ομάδα έθεσε τους όρους του. Συγκεκριμένα ζήτησε διπλασιασμό των αποδοχών του για να μην φύγει!\nΈτσι ο εβδομαδιαίος μισθός του θα φτάσει τα 1.300.000 ευρώ από τις 750.000 ευρώ που αμείβεται τώρα. Σκέτη τρέλα δηλαδή. Μάλιστα, υπάρχουν φήμες που λένε ότι τα σενάρια περί φυγής του υπάρχουν διότι ο Νεϊμάρ επιδιώκει με αυτόν τον τρόπο να πάρει περισσότερα χρήματα από την Παρί.


Cambridge βήμα 3 διατροφή απώλειας βάρους\nΠράσινο βουνό διατροφή καφέ γεγονότα κολοκύθα μπαχαρικό\nCambridge βήμα 3 διατροφή απώλειας βάρους - Δεν τρώει έναν αποτελεσματικό τρόπο για να χάσετε βάρος\nΑν και είναι ενδεδειγμένο να είστε λίγο- πολύ ενεργοί, αυτό δεν διαμορφώνει ένα σημαντικό μέρος του σχεδίου απώλειας βάρους που εισάγεται από την παγκόσμια διατροφή αδυνατίσματος. Με τι αντικαθιστάς; ΔΙΑΤΡΟΦΗ. Cambridge βήμα 3 διατροφή απώλειας βάρους.\nΜια διατροφή φτωχή σε κορεσμένα λίπη είναι το πρώτο βήμα. Καμιά προσπάθεια απώλειας και διατήρησης βάρους δεν θα ευοδωθεί, αν εμείς οι ίδιοι δεν αντιληφθούμε τις λανθασμένες συμπεριφορές μας και δεν πιστέψουμε στους εαυτούς μας. 000 θερμίδες την ημέρα θα ξεκινήσετε το σχέδιο απώλειας λίπους εξαλείφοντας 600 θερμίδες την ημέρα από τη διατροφή σας. 000 θερμίδες ημερησίως, μια μείωση κατά. Έτσι εάν καταναλώνετε σήμερα 3.\nΠριν από 1 εβδομάδα. Ομοίως, εάν λαμβάνετε σήμερα 2.\nΤΟ ΤΥΡΙ ΚΑΝΕΙ ΚΑΛΟ ΣΤΗ ΣΙΛΟΥΕΤΑ ΣΟΥ, ΣΥΜΦΩΝΑ ΜΕ ΕΡΕΥΝΑ. Αυτό επιτυγχάνεται μέσω της τεχνικής της. Μια ακόμα φανταστική αφορμή για να βάλεις λίγο.\nΠράσινο τσάι λεπτά οφέλη\nCjc 1295 απώλεια λίπους\nWinstrol αξιολογήσεις απώλειας βάρους\nΑπώλεια βάρους ανατολή\nΑρνητικές συνέπειες του καυστήρα λίπους πράσινου τσαγιού\nΒήμα Πρώτοθερμίδες καθημερινά) Στο βήμα αυτό καταναλώνεις μόνο 3 προϊόντα της δίαιτας καθημερινά & μόνο ένα κανονικό γεύμα 200 θερμίδων. Ωστόσο, μεγαλύτερη πρόκληση αποτελεί και η διατήρηση της απώλειας, καθώς το φαινόμενο της επαναπρόσληψης του βάρους είναι σύνηθες.\nΒήμα απώλειας Ωρών\nΗ διατροφή είναι το 80% για την επίτευξη απώλειας βάρους Ένα από τα μεγαλύτερα λάθη που κάνουν πολλοί είναι να παίρνουν λιποδιαλύτες με τη σκέψη ότι αυτό και μόνο θα τους προσφέρει τα αποτελέσματα που επιθυμούν. Η δίαιτα Cambridge, αποτελεί έναν μη επιστημονικό τρόπο απώλειας βάρους, με μεγάλο κίνδυνο για την υγεία, σύμφωνα με τα σημερινά δεδομένα γνώσης σε θέματα αδυνατίσματος, εφόσον:.\nΗ κατανάλωση σωστής ποσότητας πρωτεΐνης μέσα από το πρώτο γεύμα της ημέρας, είναι ο ιδανικός τρόπος να ξεκινήσετε τη διαδικασία απώλειας βάρους και να προάγετε σωστές διατροφικές.


eV-τύπωση » Η ψυχολογία του αθλητή\nΑΠΟ: ΜΑΡΙΑ ΣΕΛΕΝΙΤΣΑ - Μάι• 16•19\nΜε αφορμή την έναρξη των πανελλήνιων σχολικών αγώνων, αποφάσισα να γράψω ένα άρθρο σχετικά με την ψυχολογία των αθλητών καθώς και το πώς καταφέρνουν να αποδίδουν καλύτερα υπό πίεση.\nΗ λέξη αθλητισμός, από την λέξη ‘άθλος’ που σημαίνει ο αγώνας, ο κόπος, προδίδει από μόνη της την σωματική και πνευματική δυσκολία που επιβάλλει. Πολλοί αθλητές προετοιμάζονται πυρετωδώς σωματικά για ένα σημαντικό αγώνα, αλλά καταλήγουν να αποτυγχάνουν λόγω της έλλειψης ψυχολογικής προετοιμασίας.\nΗ ψυχολογική αυτή δυσφορία οφείλεται κυρίως στο φόβο του αθλητή για την έκβαση του αποτελέσματος. Η ανικανότητα –ειδικά των νέων- αθλητών να ελέγξουν τα συναισθήματα και τις σκέψεις τους κατά τη διάρκεια του αγώνα μπορεί να οδηγήσει σε τρία διαφορετικά σενάρια, ανάλογα με την προσωπικότητα τους:\nΣενάριο πρώτο: Τα επίπεδα αδρεναλίνης του αθλητή αυξάνονται με αποτέλεσμα οι αρτηρίες να διασταλούν και να μεταφερθεί περισσότερο αίμα και οξυγόνο στο σώμα και συνεπώς ο αθλητής να κινηθεί γρηγορότερα και να κάνει καλύτερες επιλογές στο παίξιμό του. Ο αθλητής αυτός κατά πάσα πιθανότητα θα οδηγηθεί στην επιτυχία. Αυτό επαληθεύει τη σημασία της προσαρμογής, καθώς αυτός ο αθλητής κατάφερε να μετατρέψει μια αγχώδη κατάσταση σε ενδιαφέρουσα. Βέβαια, αυτό δεν συμβαίνει τυχαία, αφού αυτός ο αθλητής ήταν απολύτως αφοσιωμένος στο έργο που έπρεπε να εκτελέσει.\nΣενάριο δεύτερο: Ο αθλητής μπαίνει δυναμικά στο γήπεδο μόνο για να πτοηθεί από διάφορους, εσωτερικούς ή εξωτερικούς παράγοντες. Μπαίνει, δηλαδή, διαθέτοντας την ιδανική ψυχολογική κατάσταση (ψυχολογική ροή ή flow) την οποία χάνει στη συνέχεια. Η έλλειψη αυτοπεποίθησης και αυτοεκτίμησης καθώς και η διαρκής σύγκριση με τους υπολοίπους συμβάλλουν σε μεγάλο βαθμό στη μείωση της ψυχολογικής ροής. Επίσης, το φαινόμενο της ‘κερκίδας’ μπορεί να αποδιοργανώσει τον αθλητή, αφού του προκαλείται ανησυχία ως προς τις προσδοκίες των άλλων. Αυτό ο αθλητής κατά πάσα πιθανότητα θα έχει την ίδια μοίρα με τον αθλητή του τρίτου σεναρίου.\nΣενάριο τρίτο: Ο αγχωμένος και τρομαγμένος αθλητής, ανίκανος να διαχειριστεί το στρες και τα συναισθήματά του, τα παρατάει πριν καν μπει στα αποδυτήρια. Χάνει την ψυχραιμία και τη συγκέντρωση του και επιτρέπει στον πολυδιάστατο φόβο να τον καταβάλλει. Έτσι, δεν υπάρχουν πολλά να πούμε για τον αθλητή αυτού του σεναρίου , εφόσον και ο ίδιος ξέρει, πριν αρχίσει ο αγώνας, πως θα αποτύχει, και στην πλειονότητα των περιπτώσεων έχει δίκιο.\nΩστόσο, οι αθλητές ενδείκνυται να βελτιώσουν τα ψυχολογικά τους προσόντα και να καλλιεργήσουν πειθαρχία, επιμονή και υπομονή κατά την πάροδο των ετών. Επιβάλλεται, επίσης, να μην ξεχνάνε πως αυτοί ελέγχουν τη ψυχολογική τους κατάσταση και πως η ήττα και η αποτυχία λειτουργούν ως δίαυλοι βελτίωσης και συναισθηματικής ωριμότητας.\nΜαρία Σελενίτσα , Β5\nΣτην στήλη Γενικά Επιστήμη | Χωρίς Σχόλια »


9:02 πμ, Δευτέρα 06 Ιουν 2016 9:02 πμ, Δευτέρα 06 Ιουν 2016\n«Δεν θα έλθει η ανάπτυξη διότι οι επιλογές της κυβέρνησης οδηγούν τη χώρα σε κατάσταση στασιμοχρεοκοπίας. Με αυτή την ιδεοληπτική κυβέρνηση και με αυτούς τους υπουργούς δεν θα έλθει η ανάπτυξη» εκτίμησε ο αρχηγός της ΝΔ. Υποστήριξε ότι η φορολογία οδηγεί ανθρώπους στην παραοικονομία, επενδύσεις δεν έρχονται, κλείνουν επιχειρήσεις, έχουμε αποεπένδυση. Από τον Σεπτέμβριο αυτά θα είναι εμφανή και η κυβέρνηση θα βρεθεί μπροστά σε ένα νέο τραγικό αδιέξοδο. Αυτά έγιναν με επιλογή της κυβέρνησης για να ικανοποιήσει την εκλογική της πελατεία, υπάρχει ταξικό πρόσημο στις επιλογές της, είπε ο κ. Μητσοτάκης.\n«Η χώρα και οι εργαζόμενοι δεν αντέχουν καμία άλλη μείωση μισθού, γι’ αυτό δεν μπαίνει θέμα 13ου και 14ου μισθού» τόνισε αναφερόμενος στα εργασιακά, αλλά τάχθηκε υπέρ της αλλαγής του συνδικαλιστικού νόμου. Σημείωσε όμως ότι αυτό που έχει σημασία είναι να μην κοπεί το συνολικό εισόδημα. Αυτή την ώρα οι μισθοί είναι αρκετά έως πολύ χαμηλοί και δεν βρίσκεται εκεί το πρόβλημα ανταγωνιστικότητας της οικονομίας.\nΟ κ. Τσίπρας δεν μπορεί να προσδοκά ότι θα προσελκύσει τον μεσαίο χώρο γιατί όλη η πολιτική του διαδρομή είναι διαδρομή αναξιοπιστίας, υποστήριξε ακόμη και συμπλήρωσε: «Ο κ. Τσίπρας θα παραμένει πάντα δέσμιος των "53" και των συνιστωσών του ΣΥΡΙΖΑ, αυτό δεν πρόκειται να αλλάξει». Έφερε σαν παράδειγμα το προσφυγικό. «Γιατί δεν έχουμε κλειστά προαναχωρησιακά κέντρα, γιατί δεν έχει αδειάσει το Ελληνικό, γιατί μας πήρε τρεις μήνες να αδειάσουμε την Ειδομένη» διερωτήθηκε, για να προσθέσει ότι «αν τα έκανε αυτά θα βρισκόταν απέναντι στους αλληλέγγυους και τις συνιστώσες».\nΠαπανδρέου: Αυτή είναι η πρότασή μου για τη χώρα\nΓεωργιάδης: Έχουν εξευτελισθεί στα πάντα, έχουν γίνει ρεζίλι, μην τους λυπάστε\nΝΔ: Τα ψέματα και η ανικανότητα του κ. Τσίπρα δεν έχουν...\nΤι συμβαίνει ανάμεσα σε Νέα Δημοκρατία και Ποτάμι


Διερευνητικές επαφές: «Μισογεμάτο το ποτήρι» βλέπει ο τουρκικός Τύπος - skglive.gr\n«Μισογεμάτο» βλέπει σήμερα «το ποτήρι» η τουρκική πολιτική ανάλυση μία ημέρα μετά την επανέναρξη των διερευνητικών επαφών μεταξύ Ελλάδας – Τουρκίας, υπό την έννοια ότι ναι μεν έγινε ένα μικρό βήμα στις ελληνοτουρκικές σχέσεις, αλλά στην ουσία απαιτούνται πολύ περισσότερα.\nΣύμφωνα με τον έγκυρο Τούρκο αρθρογράφο, Μουράτ Γετκίν, μία ημέρα μετά την ολοκλήρωση του 61ου γύρου των διερευνητικών επαφών στην Κωνσταντινούπολη, «οι διερευνητικές επαφές μεταξύ Τουρκίας – Ελλάδας είναι ένα μικρό βήμα αλλά το πολιτικό παιχνίδι έτσι παίζεται. Θα έλεγα ότι έγινε ένα μικρό βήμα στις ελληνοτουρκικές σχέσεις, αλλά ένα τεράστιο βήμα για τις σχέσεις Τουρκίας – ΕΕ. Φοβάμαι ότι η επανέναρξη των διαπραγματεύσεων είναι ένα πολύ μικρό βήμα για το μέλλον των σχέσεων και στις δύο πλευρές.\nΟ Μουράτ Γετκίν υποστηρίζει ότι χρειάζονται πολλά πολλά βήματα ακόμη, προκειμένου να μιλάμε για «άνοιξη» στις ελληνο-τουρκικές σχέσεις. «Δεν θέλω να είμαι απαισιόδοξος, αλλά για να υπερκεραστεί η αμοιβαία δυσπιστία μεταξύ Τουρκίας και Ελλάδας και Τουρκίας – ΕΕ, χρειάζονται περαιτέρω διαπραγματεύσεις και πιο συγκεκριμένα βήματα, ακόμη κι αν είναι μικρά. Σε αντίθεση με αυτό που αναφέρουν τα ελληνικά μέσα ενημέρωσης η όλη κουβέντα δεν είναι μόνο για την κυριαρχία στο Αιγαίο και την Ανατολική Μεσόγειο ή την Τουρκία και την Ελλάδα και την ΕΕ, αλλά γίνεται και για τους δυτικούς συμμάχους συνολικά, όπως για τις ΗΠΑ», αναφέρει, εκτιμώντας παράλληλα ότι τα βήματα της Τουρκίας στο πεδίο της ανατ. Μεσογείου ενίσχυσε τη θέση της στο τραπέζι.\nΣτο μεταξύ, σε συνέντευξή του στην τουρκική εφημερίδα «Χουριέτ», ο Γερμανός πρέσβης στην Άγκυρα, Jürgen Schulz, χαιρετίζει την επανέναρξη των διερευνητικών επαφών μεταξύ Ελλάδας – Τουρκίας, καλώντας παράλληλα την Τουρκία να διατηρήσει χαμηλούς τόνους στην Ανατολική Μεσόγειο. «Είμαστε ιδιαίτερα ικανοποιημένοι για την επανέναρξη των διερευνητικών επαφών μεταξύ Τουρκίας – Ελλάδας. Εμείς πάντα υπογραμμίζαμε την ανάγκη για λύση σε διαφιλονικούμενα ζητήματα μέσω διαπραγματεύσεων και στη βάση του διεθνούς δικαίου. Φυσικά πριν από έναν διάλογο, θα πρέπει να ανακτηθεί το καταρρακωμένο αίσθημα εμπιστοσύνης. Οι συνομιλίες για ζητήματα αναγκαία είναι πάντα δύσκολες, αλλά λύσεις υπάρχουν. Είμαι αισιόδοξος ότι στο τέλος αυτής της διαδικασίας θα βρεθεί μία δίκαιη και αποδεκτή και από τις δύο πλευρές λύση. Το σημαντικό είναι η Τουρκία να συνεχίσει να τηρεί μια στάση αποκλιμάκωσης της έντασης».\nΣτο μεταξύ, την Πέμπτη συνέρχεται τα πρώτο Συμβούλιο Εθνικής Ασφαλείας της Τουρκίας για το 2021 με ένα από τα βασικά θέματα να αποτελεί η αποτίμηση των διερευνητικών επαφών μεταξύ Ελλάδας – Τουρκίας.\nTags: ΔΙΕΡΕΥΝΗΤΙΚΕΣ ΕΠΑΦΕΣκρίση στη ΜεσόγειοΤουρκίατουρκικά ΜΜΕ


Πως διαχειρίζονται τον φόβο οι μεγάλοι leaders όπως ο Elon Musk και ο Larry Page (ναι, φοβούνται και αυτοί) | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΠως διαχειρίζονται τον φόβο οι μεγάλοι leaders όπως ο Elon Musk και ο Larry Page (ναι, φοβούνται και αυτοί)\nΟι μεγάλοι επιχειρηματίες, όπως ο Elon Musk, ο Larry Page ή o Mark Cuban, δείχνουν να έχουν κάτι διαφορετικό: Δεν φοβούνται. Στην πραγματικότητα, τα πράγματα δεν είναι ακριβώς έτσι. Τουλάχιστον σύμφωνα με την άποψη του Adam Grant ο οποίος είναι καθηγητής στο business school Wharton και best seller συγγραφέας.\n«Ο καθένας αισθάνεται φόβο. Δεν μπορείς να τον δεις πάντα, ειδικά αν κοιτά τους μεγάλους και καινοτόμους ηγέτες», λέει ο ίδιος.\nΣίγουρα ένιωθαν φόβο. Όμως το κλειδί είναι στο εξής: «Έστρεφαν» τον φόβο τους σε μια συγκεκριμένη κατεύθυνση. Δεν φοβόντουσαν την πιθανή αποτυχία ενός εγχειρήματος. Αλλά φοβόντουσαν το τι θα συνέβαινε αν δεν δοκίμαζαν. Έχει να κάνει με την ψυχολογία. Μακροπρόθεσμα, οι μεγαλύτερες λύπες μας δεν είναι για πράγματα που έχουμε κάνει. Είναι για αυτά που δεν έχουμε κάνει! Έτσι ακριβώς σκέφτονται οι μεγάλοι ηγέτες.\n«Πολλοί άνθρωποι προσπαθούν να αποφύγουν τον φόβο. Είναι πιο αποτελεσματικό να τον αγκαλιάσουμε και να προσπαθήσουμε να τον καταλάβουμε», υπογραμμίζει ο Grant. Τώρα λοιπόν, την επόμενη φορά που θα νιώσεις φόβο ξέρεις πως πρέπει να κινηθείς. Ίσως να «κλέψεις» κάτι, από την τακτική του Elon Musk.\nelon muskLarry Pageεπιχειρηματικότητασυμβουλέςφόβος\nH3: Αυτό το «ιπτάμενο» σπίτι δεν βρίσκεται στο Μαϊάμι ή την Σιγκαπούρη. Αλλά στην Αθήνα (ΦΩΤΟ)


Ο ΣΥΡΙΖΑ έγινε κυβέρνηση γιατί οι προηγούμενοι απέτυχαν όχι μόνο γιατί δεν αντιμετώπισαν την κρίση, αλλά και γιατί απέτυχαν ακόμη και να την εξηγήσουν. Τώρα οι ίδιοι που κατάφεραν να φέρουν μια παρέα ακραίων μπαχαλάκιδων στην εξουσία θέλουν η αντιπολίτευση να ψηφίσει την συμφωνία που θα φέρει ο ΣΥΡΙΖΑ στην Βουλή.\nΗ κα Μπακογιάννη σε τηλεοπτική εκπομπή αποφάσισε για όλη την ΝΔ, λέγοντας ότι θα ψηφίσει την συμφωνία. Κάθε λογικός άνθρωπος ξέρει τις βασικές παραμέτρους μιας τέτοιας συμφωνίας. Πολλοί φόροι και μάλλον κάποιες αλλαγές στο δημόσιο. Οι αυξήσεις των φόρων θα περάσουν και θα εφαρμοστούν. Οι όποιες μειώσεις σε παροχές ή στο ρόλο του κράτους θα περάσουν στην λίστα ανεφάρμοστων μαζί με όλες τις άλλες των τελευταίων χρόνων.\nΟ Περικλής έλεγε ότι οι καλοί πολιτικοί είναι αυτοί που ξέρουν τι πρέπει να γίνει και μπορούν να το εξηγήσουν. Η αστική παράταξη πάσχει και στα δύο σημεία. Η κατάληψη της εξουσίας από τους εξόχως καταστροφικούς μπαχαλάκιδες μόνο τυχαία δεν ήταν. Συνέχεια


BEHRINGER - MIX-800 MINI < Καραόκε - Karaoke Systems | DJShop\nΚαραόκε - Karaoke Systems >\nBEHRINGER - MIX-800 MINI - [SOPRO053]\nTιμή καταλόγου :76,00€ - 0%\nΤιμή DJ Shop: 76,00€ / τεμ.\n(8,0/10) 1 αξιολόγηση\nΨηφιακός επεξεργαστής καραόκε, με είσοδο 2 μικροφώνων με ξεχωριστή ρύθμιση έντασης, ενσωματωμένος επεξεργαστής echo/reverb 24-bit/40 kHz, 2 band eq, voice canceller, ενδεικτικά led στάθμης ήχου, stereo line είσοδο. Κατάλληλο για karaoke parties.\nΨηφιακός επεξεργαστής καραόκε με voice canceller ιδανικός για καραόκε πάρτι\n1 είσοδο line για την σύνδεση cd-player, mp3 player, κασετόφωνο, dvd player, laptop, pc\n2 μικρόφωνα με ανεξάρτητη ρύθμιση έντασης\n1 έξοδος για την σύνδεση ενισχυτή ή αυτοενισχυόμενων ηχείων\nVoice canceller σύστημα για την αφαίρεση της φωνής του καλλιτέχνη σε ένα τραγούδι\nΕνσωματωμένος επεξεργαστής echo/reverb 24-bit/40 kHz\n2 band eq για καλύτερο ήχο στα μικρόφωνα\nΕνδεικτικά led στάθμης ήχου\nΓια το σωστό karaoke σετ απαιτούνται behringer mix 800, 2 μικρόφωνα ενσύρματα ή ασύρματα, ένα ηχοσύστημα, και ένα player για τα τραγούδια\nFrequency response: 10Hz – 200KHz, ±2dB\nTHD: 0.002% typ.@4dBu\nSNR: <97dB @ 4dBu A-weighted\nΣυνδέσεις εισόδων / εξόδων: line in & out σε RCA, μικροφώνων σε JACK6,35 balanced\nΗ συσκευασία περιλαμβάνει: mix-800 minifex, τροφοδοτικό 220V, users manual (GR)\nΤροφοδοσία: DC 9 V (τροφοδοτικό 220V περιλαμβάνεται)\nΔιαστάσεις: 48 x 120 x 242 mm\nJBSYSTEMS - KM4.1 [DJMIX170]\nKM4.1 μίκτης karaoke από την JB-SYSTEMS, με δυνατότητα σύνδεσης 2 μικροφώνων με talkover και 2 συσκευών line (cd-player, mp3 player, tuner κα). Το KM4.1 διαθέτει ενσωματωμένη μονάδα echo με delay, 3 band EQ. Δεν περιλαμβάνονται τα τραγούδια καραόκε. [περισσότερα]\n€ 125,32 Κερδίζετε: 26% € 92,83\nAUDIOPHONY - RS1 [SOMIE045]\nΕπαγγελματικό δυναμικό καρδιοειδές μικρόφωνο χειρός, γενικής χρήσεως. Διαθέτει σώμα αλουμινίου με γωνίες για να μην κυλάει, ενισχυμένη ανθεκτική σήτα, φίλτρο anti-pop, 600Ω, 70Hz-15KHz, 360gr. Δίνεται με το holder και θήκη μεταφοράς. [περισσότερα]\n€ 34,39 Κερδίζετε: 24% € 26,46\nAUDIOPHONY - RP1 [SOMIE044]\nΕπαγγελματικό δυναμικό καρδιοειδές μικρόφωνο χειρός κατάλληλο για τραγούδι και φωνή. Διαθέτει σώμα αλουμινίου με γωνίες για να μην κυλάει , ενισχυμένη ανθεκτική σήτα, φίλτρο anti-pop, 250Ω, 70Hz-15KHz, 380gr. Δίνεται με το holder και θήκη μεταφοράς. [περισσότερα]\n€ 48,36 Κερδίζετε: 24% € 37,20\nAUDIOPHONY - DMC-62 [SOMIE043]\nΔυναμικό καρδιοειδές μικρόφωνο χειρός κατάλληλο για ομιλία τραγούδι και καραόκε. Διαθέτει διακόπτη on-off, σώμα αλουμινίου με ενισχυμένη ανθεκτική σήτα, φίλτρο anti-pop, 500Ω, 80Hz-15KHz, 360gr. Διαθέτει καλώδιο μήκους 6 μέτρων. [περισσότερα]\n€ 31,17 Κερδίζετε: 24% € 23,98\nAUDIOPHONY - CL-30/3 [CALIN031]\nΚαλώδιο mini καρφί 3,5 stereo / RCA αρσενικό 3μ (ζευγάρι). Χρησιμοποιείται για την σύνδεση ενδιάμεσων συσκευών όπως μίκτη με H/Y (κάρτα ήχου), laptop, minidisk κλπ. [περισσότερα]\n€ 6,46 Κερδίζετε: 9% € 5,91\nAUDIOPHONY - CL-30/1.5 [CALIN032]\nΚαλώδιο mini καρφί 3,5 stereo / 2 x RCA αρσενικό 1,5μ (ζευγάρι). Χρησιμοποιείται για την σύνδεση ενδιάμεσων συσκευών όπως μίκτη με H/Y (κάρτα ήχου), laptop, minidisk κλπ. [περισσότερα]\n€ 4,85 Κερδίζετε: 9% € 4,45\nAUDIOPHONY - CM/XFJM-10 [CAMIC026]\nΚαλώδιο XLR θηλυκό / jack μονό αρσενικό 10μ. Χρησιμοποιείται για την σύνδεση μικροφώνου με μίκτη ή κονσόλα και ενδιάμεσων συσκευών όπως εφφέ, equalizer, κλπ. [περισσότερα]\n€ 13,51 Κερδίζετε: 9% € 12,39\nAUDIOPHONY - CM/XFJM-20 [CAMIC027]\nΚαλώδιο XLR θηλυκό / jack μονό αρσενικό 20μ. Χρησιμοποιείται για την σύνδεση μικροφώνου με μίκτη ή κονσόλα και ενδιάμεσων συσκευών όπως εφφέ, equalizer, κλπ. [περισσότερα]\n€ 23,07 Κερδίζετε: 9% € 21,14\nJBSYSTEMS - 2-0445 [CALIN060]\nΚαλώδιο 2 x 3pin XLR αρσενικό / 2 x RCA αρσενικό (ζευγάρι) 1,5m. Χρησιμοποιείται για την σύνδεση ενδιάμεσων συσκευών όπως μίκτη με ενισχυτή κλπ. [περισσότερα]\n€ 9,38 Κερδίζετε: 9% € 8,59\nJBSYSTEMS - 2-0368 [CALIN056]\nΚαλώδιο σήματος 2 x RCA male / 2 x RCA male μήκους 1m. Υψηλών προδιαγραφών που προορίζεται για χρήση επαγγελματική και hi-fi. Χρησιμοποιείται για την σύνδεση ενδιάμεσων συσκευών όπως για πχ cd-players και πικ-άπ με μίκτη κλπ. [περισσότερα]\n€ 4,88 Κερδίζετε: 8% € 4,52\nJBSYSTEMS - 7-0060 [CAMIC053]\nΚαλώδιο XLR θηλυκό / jack μονό αρσενικό 5μ. Χρησιμοποιείται για την σύνδεση μικροφώνου με μίκτη ή κονσόλα και ενδιάμεσων συσκευών όπως εφφέ, equalizer, κλπ. [περισσότερα]\n€ 9,67 Κερδίζετε: 9% € 8,87\nJBSYSTEMS - 2-0365 [CALIN055]\nΚαλώδιο σήματος 2 x RCA male / 2 x RCA male μήκους 0,5m. Υψηλών προδιαγραφών που προορίζεται για χρήση επαγγελματική και hi-fi. Χρησιμοποιείται για την σύνδεση ενδιάμεσων συσκευών όπως για πχ cd-players και πικ-άπ με μίκτη κλπ. [περισσότερα]\n€ 5,45 Κερδίζετε: 22% € 4,27\nJBSYSTEMS - 2-0430 [CALIN053]\nΚαλώδιο καρφί μονό / RCA αρσενικό 1,5m (Ζευγάρι). Χρησιμοποιείται για την σύνδεση ενδιάμεσων συσκευών όπως μίκτη με ενισχυτή κλπ. [περισσότερα]\n€ 6,43 Κερδίζετε: 9% € 5,89\nJBSYSTEMS - 2-0375 [CALIN058]\nΚαλώδιο σήματος 2 x RCA male / 2 x RCA male μήκους 2,5m. Υψηλών προδιαγραφών που προορίζεται για χρήση επαγγελματική και hi-fi. Χρησιμοποιείται για την σύνδεση ενδιάμεσων συσκευών όπως για πχ cd-players και πικ-άπ με μίκτη κλπ. [περισσότερα]\n€ 6,22 Κερδίζετε: 9% € 5,70\nJBSYSTEMS - 2-0435 [CALIN054]\nΚαλώδιο καρφί μονό / RCA αρσενικό 3m (Ζευγάρι). Χρησιμοποιείται για την σύνδεση ενδιάμεσων συσκευών όπως μίκτη με ενισχυτή κλπ. [περισσότερα]\n€ 7,02 Κερδίζετε: 9% € 6,44\nJBSYSTEMS - 2-0370 [CALIN057]\n€ 6,28 Κερδίζετε: 9% € 5,75\nJBSYSTEMS - 2-0380 [CALIN059]\nΚαλώδιο σήματος 2 x RCA male / 2 x RCA male μήκους 5m. Υψηλών προδιαγραφών που προορίζεται για χρήση επαγγελματική και hi-fi. Χρησιμοποιείται για την σύνδεση ενδιάμεσων συσκευών όπως για πχ cd-players και πικ-άπ με μίκτη κλπ. [περισσότερα]\n€ 8,63 Κερδίζετε: 9% € 7,91\nJBSYSTEMS - 7-0066 [CAMIC054]\n€ 12,53 Κερδίζετε: 9% € 11,48\n€92,83 Κερδίζετε: 26% €92,83\nSKYTRONIC - AV-120FM [SOAMP210]\n€98,00 Κερδίζετε: 16% €98,00


Γρηγόρης Βαλτινός: «Εκείνο που έχει βασικά ανάγκη ο Έλληνας, είναι η εκπαίδευση» – kamarini.com\nΟ Γρηγόρης Βαλτινός, παραχώρησε συνέντευξη σε γνωστό περιοδικό και μίλησε για όλους και για όλα.\nΑνέφερε επίσης, τι είναι αυτό που έχει ανάγκη ο Έλληνας, τη σήμερον ημέρα.\nΘεωρείτε ότι ίσως αυτό έχουμε περισσότερο ανάγκη, ειδικά αυτές τις εποχές; Πόσο πολύ χρειαζόμαστε μια πνευματική αφύπνιση;\nΕκείνο που βασικά έχει ανάγκη ο Έλληνας είναι εκπαίδευση. Και όταν καμιά φορά λέμε ότι το θέατρο είναι σχολείο, εννοούμε αυτό: ότι μπορεί να έρθει και να πάρει πράγματα, τα οποία είτε δεν έχει τον χρόνο να κάτσει να τα διαβάσει, είτε αδιαφορεί γι’ αυτά.\nΌμως, μέσα από μια γλαφυρή ιστορία, διανθισμένη ενδεχομένως με μια μυθοπλασία, μπορεί να δει αξίες, ιδέες, θέσεις ζωής, πολιτικές διεξόδους, αν θέλεις… Το θέατρο δεν σου λέει τι να κάνεις. Σου λέει πού να βρεις αυτό που πρέπει να κάνεις.\nΈχει διαφορά. Γι’ αυτό λέμε πάντα ότι το θέατρο είναι μια πολιτική πράξη. Τώρα, στη συγκεκριμένη χρονική περίοδο, στη δυστυχία που περνάει η πατρίδα μας, δεν είναι τυχαίο που ο κόσμος τρέχει στο θέατρο. Γιατί κατάλαβε ότι δεν μπορεί να βρει πουθενά αλλού “νερό”, το πιο αναγκαίο υλικό για τον άνθρωπο.\nΣε αυτή την περίοδο της “ξηρασίας”, μόνο το θέατρο του προσφέρει “νερό”. Όλα τα άλλα έχουν στρατευθεί στην υπηρεσία του εμπορίου, της κατανάλωσης, των μεγάλων συμφερόντων, του ψέματος, της αυταπάτης και της εικονικής πραγματικότητας.\nΣε μια τέτοια δύσκολη περίοδο, πιστεύετε ότι η αλήθεια είναι συνυφασμένη μόνο με τον προβληματισμό ή, ενδεχομένως, είναι συνυφασμένη και με το γέλιο; Μήπως το έχουμε κι αυτό ανάγκη ως θεατές;\nΒλέποντας το αστείο με το οποίο επιλέγει να γελάσει. Υπάρχουν αστεία που πιάνουν το 20%, αστεία που πιάνουν το 50%, το 70% ή το 100% του κοινού. Είναι τεράστια μελέτη αυτό για εμάς, τους ανθρώπους του θεάτρου, είπε στο Plan Be.


Ντομπρόβσκις: Ολοκληρώστε τις μεταρρυθμίσεις - Νέα Κρήτη\nΝτομπρόβσκις: Ολοκληρώστε τις μεταρρυθμίσεις\nΤην ολοκλήρωση των μεταρρυθμίσεων ζήτησε ο αντιπρόεδρος της Κομισιόν Βλάντις Ντομπρόβσκις μετά την ολοκλήρωση της συνάντησης που είχε στο ΥΠΟΙΚ με τους Ευκλείδη Τσακαλώτο και Γιώργο Σταθάκη.\nΠαράλληλα και οι δύο πλευρές παραδέχθηκαν πως παραμένουν ανοιχτά τα θέματα του ΦΠΑ στην εκπαίδευση και των πλειστηριασμών. Ενδιαφέρον όμως είχαν οι δηλώσεις του υπουργού Οικονομικών Ευκλείδη Τσακαλώτου, ο οποίος χρησιμοποίησε τελείως διαφορετική φρασεολογία σε σχέση με Πέμπτη και Παρασκευή. Την προηγούμενη εβδομάδα η ελληνική πλευρά δεν υποχωρούσε στα εισοδηματικά κριτήρια, όμως σήμερα ο Ελληνας ΥΠΟΙΚ έκανε λόγο για έντιμο συμβιβασμό.\nΑπό την πλευρά του, ο κ. Ντομπρόβσκις είπε πως υπάρχει θέληση και από τους δύο για συμβιβασμό, ωστόσο παραμένει η διαφορά στο πόσο θα πρέπει να εκτείνεται η κάλυψη της προστασίας. Παράλληλα επανέλαβε την πάγια θέση της Κομισιόν πως η προστασία πρέπει να στοχεύει σε αυτούς που έχουν ανάγκη. Σε ό,τι αφορά τον ΦΠΑ στην εκπαίδευση, πέταξε το μπαλάκι στην ελληνική πλευρά, αφού τόνισε πως βάσει της συμφωνίας υπάρχει η δυνατότητα για ισοδύναμα -τα οποία ψάχνει η ελληνική πλευρά.\nΝτομπρόβσκις: Κρίσιμη η πρώτη αξιολόγηση\n«Υπάρχει πρόοδος και πιστεύω ότι η πρώτη αξιολόγηση θα είναι επιτυχής», ανέφερε ο κ. Ντομπρόβσκις, προσθέτοντας ότι οι διαπραγματεύσεις βρίσκονται στον σωστό δρόμο, αλλά απευθύνοντας και προειδοποιήσεις. «Δεν υπάρχει χρόνος για να χαθεί», επισήμανε. «Πρέπει να αναληφθεί δράση άμεσα». Πρόσθεσε, δε, ότι πρέπει να εφαρμοστεί ένα πολύ φιλόδοξο πρόγραμμα σε πολύ σύντομο χρόνο και αυτό απαιτεί πολύ μεγάλη προσπάθεια.\nΕπίσης, έκρουσε τον κώδων περί κινδύνου απώλειας κονδυλίων του ΕΣΠΑ που λήγει στο τέλος του χρόνου αν δεν επιταχυνθούν κάποιες υποδομές, όπως το Μετρό Θεσσαλονίκης και μεγάλοι οδικοί άξονες. Είπε ότι πέρα από τα 835 εκατ. ευρώ κοινοτικών κονδυλίων που εισέρρευσαν πρόσφατα, θα έρθουν σύντομα άλλα 50 εκατ. ευρώ (αποπληρωμές παλαιού ΕΣΠΑ).\nΠολυσύνθετο πρόβλημα το μεταναστευτικό\nΓια το μεταναστευτικό ο κ. Ντομπρόβσκις είπε ότι είναι ένα πολυσύνθετο πρόβλημα που απαιτείται η συνεργασία των χωρών όχι μόνο της ΕΕ αλλά και των όμορων χωρών για την προστασία των συνόρων και τον εντοπισμό των λαθροδιακινητών, τη μεταφορά των μεταναστών και τη συντομότερη επιστροφή τους.\nΗ Ελλάδα όπως είπε, ήδη, λαμβάνει βοήθεια για την αντιμετώπιση του προβλήματος αλλά αποσυνέδεσε το θέμα αυτό από την εφαρμογή του προγράμματος οικονομικής προσαρμογής λέγοντας ότι το μεταναστευτικό είναι ένα ζήτημα που θα έπρεπε να αντιμετωπίσουμε έτσι κι αλλιώς.


Η μεταρρύθμιση στα ΑΕΙ είναι αυτονόητη – sep4u.gr\nJune 18, 2021 by Καλοδήμος Δ.\nΤου Χρήστου Ι. Μπούρα πρύτανη του Πανεπιστημίου Πατρών\nO χάρτης της Τριτοβάθμιας Εκπαίδευσης στη χώρα διαμορφώθηκε χωρίς σχέδιο και με ευθύνη όλων μας τα τελευταία 40 χρόνια. Σαν αποτέλεσμα δημιουργήθηκαν πανεπιστήμια και τμήματα χωρίς μελέτες βιωσιμότητας, με ελάχιστο προσωπικό, ελλιπείς υποδομές και δίχως επαρκή φοιτητική μέριμνα. Το πιο σημαντικό όμως είναι ότι δημιουργήθηκαν περισσότερα πανεπιστήμια από όσα η ίδια η χώρα μπορεί να υποστηρίξει και χρειάζεται πραγματικά και ταυτόχρονα αυξήθηκαν δραματικά οι εισακτέοι. Κάναμε το λάθος να πιστεύουμε ότι η ύπαρξη μεμονωμένων τμημάτων σε πόλεις και τμημάτων που υπολειτουργούν είναι ανάπτυξη και ενισχύει τις τοπικές οικονομίες. Τραγική συνέπεια όλων αυτών είναι ότι χάθηκε το ενδιάμεσο επίπεδο εκπαίδευσης μεταξύ λυκείου και πανεπιστημίων.\nΑν δεν εξορθολογήσουμε άμεσα αυτήν την κατάσταση, θα βρεθούμε πολύ σύντομα προ δυσάρεστων εκπλήξεων. Τα μηνύματα τα λάβαμε το φθινόπωρο του 2020. Για το Πανεπιστήμιο Πατρών ήταν ένας στους τρεις εισακτέους κάτω από τη βάση. Σε λίγους μήνες από σήμερα θα βρεθούμε μπροστά σε θνησιγενή τμήματα, καθώς η ελάχιστη βάση εισαγωγής θα τα οδηγήσει σε λίγους εισακτέους, οπότε θα πρέπει να αντιμετωπίσουμε το πρόβλημα.\nΠρέπει να πούμε δυσάρεστες αλήθειες. Να φέρουμε στο κέντρο του δημόσιου διαλόγου όλα όσα συζητούμε πίσω από κλειστά γραφεία. Για εισακτέους που δεν έχουν τη δυνατότητα να ολοκληρώσουν τις σπουδές τους, για τμήματα που φυτοζωούν, για γνωστικά αντικείμενα μακριά από τις ανάγκες της χώρας, χωρίς ακαδημαϊκά κριτήρια και για την έλλειψη ισχυρής μεταλυκειακής εκπαίδευσης, στενά συνδεδεμένης με τις τοπικές οικονομίες.\nΣε κάθε περίπτωση δεν μπορεί το Πανεπιστήμιο Πατρών να οδηγήσει τις εξελίξεις αναφορικά με τη μεταρρύθμιση. Θα ήταν άδικο και πολύ βαρύ φορτίο η μεταρρύθμιση να αφορά μόνο το Πανεπιστήμιο Πατρών. Η κυβέρνηση οφείλει και πρέπει να πάρει γενναίες πρωτοβουλίες. Είναι χρέος και υποχρέωσή της προς τις νέες γενιές και την κοινωνία.\nΤο πολιτικό σύστημα και οι πρυτάνεις οφείλουμε όλοι μας να τοποθετηθούμε απέναντι σε αυτά τα προβλήματα πριν να είναι αργά. Είναι ένα χρέος που πρέπει να το αναλάβουμε με αίσθηση της ευθύνης μας. Πρέπει να τολμήσουμε να ανοίξουμε το θέμα και να καταθέσουμε ένα Στρατηγικό Σχέδιο για τον Ακαδημαϊκό Χάρτη για τα επόμενα 30 χρόνια. Γιατί ακόμα έχουμε χρόνο, πριν βρεθούμε μπροστά σε μια μη διαχειρίσιμη κατάσταση, η οποία θα είναι καταστροφική για τη χώρα. Είναι συζήτηση που αφορά το μέλλον των παιδιών μας. Σε μια οποιαδήποτε χώρα όλα αυτά είναι προφανή και αυτονόητα και θα ήταν αντικείμενο συζήτησης. Η μεταρρύθμιση στα πανεπιστήμια δεν είναι τόλμη, είναι απλά αυτονόητη.\nΠηγή: εφημερίδα ΤΑ ΝΕΑ – 18/06/2021 (σελ. 55)\nΕγγραφές και μετεγγραφές σε ΓΕ.Λ. – ΕΠΑ.Λ. – Π.ΕΠΑ.Λ.